polyglot-tagger/wikipedia-language-snippets-filtered huggingface dataset:
ಓಹಿಯೋದ ಶೇಕರ್‌ ಹೈಟ್ಸ್‌‌‌ ಎಂಬಲ್ಲಿ, ಥೆರೆಸಾ ಮತ್ತು ಅರ್ಥರ್‌ ಸ್ಯಾಮ್ಯುಯೆಲ್‌ ನ್ಯೂಮನ್‌ ದಂಪತಿಗಳ ಮಗನಾಗಿ ನ್ಯೂಮನ್‌ ಜನಿಸಿದ. ಅರ್ಥರ್‌ ಸ್ಯಾಮ್ಯುಯೆಲ್‌ ನ್ಯೂಮನ್‌ ಕ್ರೀಡೆಗೆ ಸಂಬಂಧಿಸಿದ ಸರಕುಗಳ ಒಂದು ಲಾಭದಾಯಕ ಅಂಗಡಿಯನ್ನು ನಡೆಸುತ್ತಿದ್ದ. ನ್ಯೂಮನ್‌ನ ಅಪ್ಪ ಯೆಹೂದಿಯಾಗಿದ್ದ;ಪೋಲೆಂಡ್‌ ಹಾಗೂ ಹಂಗರಿಯಿಂದ ವಲಸೆ ಬಂದಿದ್ದ ವಲಸೆಗಾರು ಅವನ ತಂದೆ-ತಾಯಿಗಳಾಗಿದ್ದರು. ಕ್ರಿಶ್ಚಿಯನ್‌ ವಿಜ್ಞಾನವನ್ನು ಆಚರಿಸುತ್ತಿದ್ದ ನ್ಯೂಮನ್‌ನ ತಾಯಿಯು ಒಂದು ಸ್ಲೊವಾಕ್‌ ರೋಮನ್‌ ಕ್ಯಾಥಲಿಕ್‌ ಕುಟುಂಬದಲ್ಲಿ ಜನಿಸಿದ್ದಳು. ಹಿಂದಿನ ಆಸ್ಟ್ರಿಯಾ–ಹಂಗರಿಯಲ್ಲಿದ್ದ ಟೈಸೀ ಎಂಬಲ್ಲಿ ಈ ರೋಮನ್‌ ಕ್ಯಾಥಲಿಕ್‌ ಕುಟುಂಬವಿತ್ತು. ಓರ್ವ ವಯಸ್ಕನಾಗಿದ್ದಾಗ ನ್ಯೂಮನ್‌ ಯಾವುದೇ ಧರ್ಮವನ್ನು ಅನುಸರಿಸುತ್ತಿರಲಿಲ್ಲ, ಆದರೆ ತನ್ನನ್ನು "ಓರ್ವ ಯೆಹೂದಿ" ಎಂದು ವಿವರಿಸಿಕೊಳ್ಳುತ್ತಿದ್ದ ಆತ "ಇದು ಒಂದು ಹೆಚ್ಚಿನ ಸವಾಲನ್ನು ಒಳಗೊಂಡಿರುವಂಥದ್ದು" ಎಂದೇ ಈ ಕುರಿತು ಹೇಳಿಕೊಳ್ಳುತ್ತಿದ್ದ. ಪಾಲ್‌ ಮತ್ತು ಅವನ ಸೋದರ ಅರ್ಥರ್‌ನನ್ನು ಬೆಳೆಸುವಾಗ ನ್ಯೂಮನ್‌ನ ತಾಯಿ ಅವನ ಅಪ್ಪನ ಅಂಗಡಿಯಲ್ಲೇ ಕೆಲಸ ಮಾಡುತ್ತಿದ್ದಳು. ಪಾಲ್‌ನ ಸೋದರ ಅರ್ಥರ್‌‌ ಮುಂದೆ ಓರ್ವ ನಿರ್ಮಾಪಕ ಹಾಗೂ ನಿರ್ಮಾಣ ವ್ಯವಸ್ಥಾಪಕ ಎನಿಸಿಕೊಂಡ.
1954ರ ಫೆಬ್ರುವರಿಯಲ್ಲಿ, ಜೋನ್‌ ಮಿಲಿ ಎಂಬಾತನಿಂದ ನಿರ್ದೇಶಿಸಲ್ಪಡಬೇಕಿದ್ದ ಈಸ್ಟ್‌ ಆಫ್‌ ಈಡನ್‌ ಎಂಬ ಚಲನಚಿತ್ರಕ್ಕಾಗಿ ಜೇಮ್ಸ್‌ ಡೀನ್‌ಜೊತೆಯಲ್ಲಿ ಒಂದು ಪರದೆ ಪರೀಕ್ಷೆಯಲ್ಲಿ ನ್ಯೂಮನ್‌ ಕಾಣಿಸಿಕೊಂಡ. ಆರನ್‌ ಟ್ರಾಸ್ಕ್‌ ಎಂಬ ಪಾತ್ರಕ್ಕಾಗಿ ನ್ಯೂಮನ್‌ನ ಪರೀಕ್ಷೆ ನಡೆದರೆ, ಆರನ್‌ನ ಸೋದರಿಕೆಯ ಅವಳಿ ಸೋದರನಾದ ಕ್ಯಾಲ್‌ ಪಾತ್ರಕ್ಕಾಗಿ ಡೀನ್‌ನ ಪರೀಕ್ಷೆ ನಡೆಯಿತು. ಡೀನ್‌ ತನ್ನ ಭಾಗದ ಪರೀಕ್ಷೆಯಲ್ಲಿ ಗೆದ್ದ, ಆದರೆ ನ್ಯೂಮನ್‌ ವಿಫಲಗೊಂಡ; ಅವನಿಗೆ ದಕ್ಕಬೇಕಿದ್ದ ಪಾತ್ರ ರಿಚರ್ಡ್‌ ಡವಲೊಸ್‌ ಎಂಬಾತನಿಗೆ ಸಿಕ್ಕಿತು. ಅದೇ ವರ್ಷದಲ್ಲಿ, ಅವರ್‌ ಟೌನ್‌ ಎಂಬ ಹೆಸರಿನ ನೇರಪ್ರಸಾರದ ಹಾಗೂ ಬಣ್ಣದಲ್ಲಿ ಬಂದ ದೂರದರ್ಶನ ಕಾರ್ಯಕ್ರಮದಲ್ಲಿ ಇವಾ ಮೇರಿ ಸೇಂಟ್‌ ಹಾಗೂ ಫ್ರಾಂಕ್‌ ಸಿನಾಟ್ರಾ ಜೊತೆಯಲ್ಲಿ ನ್ಯೂಮನ್‌ ಸಹ-ಪಾತ್ರಧಾರಿಯಾಗಿ ಕಾಣಿಸಿಕೊಂಡ; ಇದು ಅದೇ ಹೆಸರನ್ನು ಹೊಂದಿದ್ದ ಥಾರ್ನ್‌ಟನ್‌ ವೈಲ್ಡರ್‌‌‌‌‌‌ನ ರಂಗ ನಾಟಕದ ಒಂದು ಸಂಗೀತಮಯ ರೂಪಾಂತರವಾಗಿತ್ತು. ಜೇಮ್ಸ್‌ ಡೀನ್ ಬದಲಿಗೆ ಕೊನೇಕ್ಷಣದಲ್ಲಿ ನ್ಯೂಮನ್‌ನನ್ನು ಈ ಪಾತ್ರಕ್ಕೆ ಸೇರಿಸಲಾಗಿತ್ತು. 2003ರಲ್ಲಿ, ಅವರ್‌ ಟೌನ್‌ ಚಿತ್ರದ ಒಂದು ಮರುನಿರ್ಮಾಣದಲ್ಲಿ ನ್ಯೂಮನ್‌ ನಟಿಸಿದ; ಇದರಲ್ಲಿ ಅವನದ್ದು ರಂಗಮಂಚದ ವ್ಯವಸ್ಥಾಪಕನ ಪಾತ್ರವಾಗಿತ್ತು.
ಪಾಲ್‌ ಲಿಯೋನಾರ್ಡ್‌ ನ್ಯೂಮನ್‌ , ಅಮೆರಿಕಾದ ಓರ್ವ ನಟ, ಚಲನಚಿತ್ರ ನಿರ್ದೇಶಕ, ಉದ್ಯಮಿ, ಮಾನವ ಹಿತಕಾರಿ, ಹಾಗೂ ವಾಹನಗಳ ಓಟದ ಪಂದ್ಯದ ಉತ್ಸಾಹಿ ಇವೆಲ್ಲವೂ ಆಗಿದ್ದ. 1986ರಲ್ಲಿ ಬಂದ ಮಾರ್ಟಿನ್‌ ಸ್ಕೊರ್ಸೆಸಿಯ ದಿ ಕಲರ್‌ ಆಫ್‌ ಮನಿ ಎಂಬ ಚಲನಚಿತ್ರದಲ್ಲಿನ ತನ್ನ ಪಾತ್ರನಿರ್ವಹಣೆಗಾಗಿ ದೊರೆತ ಒಂದು ಅಕಾಡೆಮಿ ಪ್ರಶಸ್ತಿಯೂ ಸೇರಿದಂತೆ ಹಲವಾರು ಪ್ರಶಸ್ತಿಗಳನ್ನು ಅವನು ಗೆದ್ದುಕೊಂಡ; ಇತರ ಎಂಟು ನಾಮನಿರ್ದೇಶನಗಳು, ಮೂರು ಗೋಲ್ಡನ್‌ ಗ್ಲೋಬ್‌ ಪ್ರಶಸ್ತಿಗಳು, ಒಂದು ಪ್ರಶಸ್ತಿ, ಒಂದು ಸ್ಕ್ರೀನ್‌ ಆಕ್ಟರ್ಸ್‌ ಗಿಲ್ಡ್‌ ಪ್ರಶಸ್ತಿ, ಒಂದು ಕ್ಯಾನೆಸ್‌ ಚಿತ್ರೋತ್ಸವ ಪ್ರಶಸ್ತಿ, ಒಂದು ಎಮಿ ಪ್ರಶಸ್ತಿ, ಹಾಗೂ ಅನೇಕ ಗೌರವಾರ್ಥ ಪ್ರಶಸ್ತಿಗಳು ಅವನ ತೆಕ್ಕೆಯಲ್ಲಿ ಸೇರಿಕೊಂಡಿವೆ. ಸ್ಪೋರ್ಟ್ಸ್‌ ಕಾರ್‌ ಕ್ಲಬ್‌ ಆಫ್‌ ಅಮೆರಿಕಾದ ರಸ್ತೆ ಓಟದ ಪಂದ್ಯದಲ್ಲಿ ಆತ ಹಲವಾರು ರಾಷ್ಟ್ರೀಯ ಚಾಂಪಿಯನ್‌ಗಿರಿಗಳನ್ನೂ ಗೆದ್ದುಕೊಂಡ, ಮತ್ತು ಅವನ ಓಟದ ಪಂದ್ಯದ ತಂಡಗಳು ಮುಕ್ತ ಚಕ್ರದ ಇಂಡಿಕಾರ್‌‌ ಓಟದ ಪಂದ್ಯದಲ್ಲಿ ಹಲವಾರು ಚಾಂಪಿಯನ್‌ಗಿರಿಗಳನ್ನು ಗೆದ್ದುಕೊಂಡವು.
ಹಾಲಿವುಡ್‌ಗೆ ಸಂಬಂಧಿಸಿದಂತೆ ದಿ ಸಿಲ್ವರ್ ಚಾಲೈಸ್‌ ಅವನ ಮೊದಲ ಚಲನಚಿತ್ರವಾಗಿತ್ತು; ಇದಾದ ನಂತರ ಬಂದ ಚಿತ್ರಗಳಾದ, ಸಮ್‌ಬಡಿ ಅಪ್‌ ದೇರ್‌ ಲೈಕ್ಸ್‌ ಮಿ ಚಿತ್ರದಲ್ಲಿ ಆತ ಮುಷ್ಟಿಯುದ್ಧ ಪಟು ರಾಕಿ ಗ್ರೇಜಿಯಾನೊ ಪಾತ್ರದಲ್ಲಿ ಕಾಣಿಸಿಕೊಂಡ; ಕ್ಯಾಟ್‌ ಆನ್‌ ಎ ಹಾಟ್‌ ಟಿನ್‌ ರೂಫ್‌ ಚಿತ್ರದಲ್ಲಿ ಎಲಿಜಬೆತ್‌ ಟೇಲರ್‌ ಎದುರು ನಟಿಸಿದ; ಮತ್ತು ಬಾರ್ಬರಾ ರಷ್‌ ಹಾಗೂ ರಾಬರ್ಟ್‌ ವೌಘನ್‌ ಜೊತೆಯಲ್ಲಿ ದಿ ಯಂಗ್‌ ಫಿಲಡೆಲ್ಫಿಯನ್ಸ್‌ ಚಿತ್ರದಲ್ಲಿ ನಟಿಸಿದ. ಈ ಎಲ್ಲದರಲ್ಲೂ ಅವನು ನಿರ್ವಹಿಸಿದ ಪಾತ್ರಗಳು ಮೆಚ್ಚುಗೆಯನ್ನು ಪಡೆದವು. ಆದಾಗ್ಯೂ, ಮೇಲೆ ನಮೂದಿಸಿದ ಎಲ್ಲಾ ಚಿತ್ರಗಳಿಗಿಂತಲೂ ಮುಂಚಿತವಾಗಿ ಒಂದು ಚಿಕ್ಕದಾದ ಆದರೆ ಗಮನಾರ್ಹವಾದ ಪಾತ್ರವು, ಟೇಲ್ಸ್‌ ಆಫ್‌ ಟುಮಾರೊ ವೈಜ್ಞಾನಿಕ ಕಾದಂಬರಿ ಸರಣಿಯ 1952ರ ಆಗಸ್ಟ್‌‌ರಂದು ಪ್ರಸಾರವಾದ "ಐಸ್‌ ಫ್ರಮ್‌ ಸ್ಪೇಸ್‌" ಎಂಬ ಶೀರ್ಷಿಕೆಯನ್ನುಳ್ಳ ಸಂಚಿಕೆಯಲ್ಲಿ ಅವನಿಗೆ ದಕ್ಕಿತು. ಇದರಲ್ಲಿ ಆತ ಸಾರ್ಜೆಂಟ್‌ ವಿಲ್ಸನ್ ಪಾತ್ರವನ್ನು ಆತ ವಹಿಸಿದ; ಇದು ಅಥವಾ ಚಲನಚಿತ್ರದಲ್ಲಿನ ಅವನ ಮೊದಲ ಕಾಣಿಸಿಕೊಳ್ಳುವಿಕೆ ಎನಿಸಿಕೊಂಡಿತು.
ಗಂಭೀರ ಸ್ವರೂಪದ ಅಸ್ವಸ್ಥತೆಯನ್ನು ಹೊಂದಿರುವ ಮಕ್ಕಳಿಗೋಸ್ಕರ ಅವನು ಸ್ಥಾಪಿಸಿರುವ ಹೋಲ್‌ ಇನ್‌ ದಿ ವಾಲ್‌ ಗ್ಯಾಂಗ್‌ ಕ್ಯಾಂಪ್‌ ಎಂಬ ಒಂದು ವಾಸಯೋಗ್ಯ ಬೇಸಿಗೆ ಶಿಬಿರವು, ಅವನ ಲೋಕೋಪಕಾರದ ಫಲಾನುಭವಿಗಳಲ್ಲಿ ಒಂದೆನಿಸಿದೆ; ಇದು ಕನೆಕ್ಟಿಕಟ್‌‌ನ ಆಶ್‌ಫೋರ್ಡ್‌‌‌‌ನಲ್ಲಿ ನೆಲೆಗೊಂಡಿದೆ. 1988ರಲ್ಲಿ ಸ್ಥಾಪಿಸಲ್ಪಟ್ಟ ಈ ಶಿಬಿರದಲ್ಲಿ ನ್ಯೂಮನ್‌ನದು ಸಹ-ಸಂಸ್ಥಾಪಕನ ಪಾತ್ರವಾಗಿತ್ತು; ಬುಚ್‌ ಕ್ಯಾಸಿಡಿ ಅಂಡ್‌ ದಿ ಸನ್‌ಡಾನ್ಸ್‌ ಕಿಡ್‌ ಎಂಬ ತನ್ನ ಚಲನಚಿತ್ರದಲ್ಲಿ ಬರುವ ತಂಡದ ಹೆಸರನ್ನು ಈ ಶಿಬಿರಕ್ಕೆ ಇಡಲಾಗಿತ್ತು. ಫೈ ಕಪ್ಪಾ ಟೌ ಎಂಬ ಹೆಸರಿನ ನ್ಯೂಮನ್‌ನ ಕಾಲೇಜು ಬಳಗವು ಹೋಲ್‌ ಇನ್‌ ದಿ ವಾಲ್‌ನ್ನು 1995ರಲ್ಲಿ ತಮ್ಮ "ರಾಷ್ಟ್ರೀಯ ಲೋಕೋಪಕಾರ"ದ ಸ್ವರೂಪದಲ್ಲಿ ಸ್ವೀಕರಿಸಿತು. ಒಂದು ಶಿಬಿರವಾಗಿ ಪ್ರಾರಂಭಗೊಂಡಿದ್ದು, ., ಐರ್ಲೆಂಡ್‌, ಫ್ರಾನ್ಸ್‌, ಹಾಗೂ ಇಸ್ರೇಲ್ ಇವೇ ಮೊದಲಾದ ಕಡೆಗಳಲ್ಲಿ ಹಲವಾರು ಹೋಲ್‌ ಇನ್‌ ದಿ ವಾಲ್‌ ಶಿಬಿರಗಳು ಸ್ಥಾಪಿಸಲ್ಪಡುವವರೆಗೆ ವಿಸ್ತರಿಸಲ್ಪಟ್ಟಿತು. ಈ ಶಿಬಿರಗಳು ಪ್ರತಿವರ್ಷವೂ 13,000 ಮಕ್ಕಳಿಗೆ ಉಚಿತವಾಗಿ ಸೇವೆ ಸಲ್ಲಿಸುತ್ತವೆ.
ವಾಹನಗಳ ಓಟದ ಪಂದ್ಯದ ಕುರಿತು ನ್ಯೂಮನ್‌ ಓರ್ವ ತೀವ್ರಾಸಕ್ತ ಉತ್ಸಾಹಿ ಎನಿಸಿಕೊಂಡಿದ್ದ. ಒಂದು 1969ರ ಚಲನಚಿತ್ರವಾದ ವಿನ್ನಿಂಗ್‌‌‌‌‌ ನ ಚಿತ್ರೀಕರಣಕ್ಕೆ ಸಂಬಂಧಿಸಿದಂತೆ ವಾಟ್ಕಿನ್ಸ್‌ ಗ್ಲೆನ್‌ ರೇಸಿಂಗ್‌ ಸ್ಕೂಲ್‌‌ನಲ್ಲಿ ತರಬೇತಿಯನ್ನು ಪಡೆಯುತ್ತಿರುವಾಗ, ವಾಹನ ಕ್ರೀಡೆಗಳಲ್ಲಿ ಮೊಟ್ಟಮೊದಲ ಬಾರಿಗೆ ಅವನು ಆಸಕ್ತಿಯನ್ನು ತಳೆದ. ನ್ಯೂಮನ್‌ನ ಮೊಟ್ಟಮೊದಲ ವೃತ್ತಿಪರ ಸ್ಪರ್ಧೆಯು 1972ರಲ್ಲಿ ಕನೆಕ್ಟಿಕಟ್‌ನ ಥಾಂಪ್ಸನ್‌ ಎಂಬಲ್ಲಿ ನಡೆಯಿತು, ಮತ್ತು ದಶಕದ ಉಳಿದ ಭಾಗದಲ್ಲಿ ಅವನು ಸ್ಪೋರ್ಟ್ಸ್‌ ಕಾರ್‌ ಕ್ಲಬ್‌ ಆಫ್‌ ಅಮೆರಿಕಾದ ಸ್ಪರ್ಧೆಗಳಲ್ಲಿ ಓರ್ವ ವಾಡಿಕೆಯ ಪ್ರತಿಸ್ಪರ್ಧಿಯಾಗಿರುತ್ತಿದ್ದು, ಅಂತಿಮವಾಗಿ ಹಲವಾರು ಚಾಂಪಿಯನ್‌ಗಿರಿಗಳನ್ನು ಗೆದ್ದುಕೊಳ್ಳುತ್ತಿದ್ದ. ನಂತರದಲ್ಲಿ ಆತ 1979ರ 24 ಅವರ್ಸ್‌ ಆಫ್‌ ಲೆ ಮಾನ್ಸ್‌‌ ಪಂದ್ಯದಲ್ಲಿ ಡಿಕ್‌ ಬಾರ್ಬರ್‌ನ ಪೋರ್ಷೆ 935 ಕಾರನ್ನು ಓಡಿಸಿ, ಎರಡನೇ ಸ್ಥಾನವನ್ನು ಪಡೆದ. ಪೆಟಿಟ್‌ ಲೆ ಮಾನ್ಸ್‌ ಪಂದ್ಯದಲ್ಲಿ ಸ್ಪರ್ಧಿಸುವುದಕ್ಕಾಗಿ ಆತ 2000ದಲ್ಲಿ ಮತ್ತೊಮ್ಮೆ ಬಾರ್ಬರ್‌ ಜೊತೆಯಲ್ಲಿ ಸೇರಿದ.
2002ರಲ್ಲಿ ಬಂದ ರೋಡ್‌ ಟು ಪೆರ್ಡಿಷನ್‌ ಚಲನಚಿತ್ರದಲ್ಲಿ ಟಾಮ್‌ ಹ್ಯಾಂಕ್ಸ್‌‌ಗೆ ಎದುರಾಗಿ ಓರ್ವ ಒಳತೋಟಿಗೊಳಗಾದ ಸಮೂಹ ನಾಯಕನ ಪಾತ್ರವನ್ನು ವಹಿಸಿದ್ದು ಚಲನಚಿತ್ರಗಳಲ್ಲಿನ ಅವನ ಕೊನೆಯ ಕಾಣಿಸುವಿಕೆಯಾಗಿತ್ತಾದರೂ, ಚಲನಚಿತ್ರಗಳಿಗಾಗಿ ಧ್ವನಿದಾನವನ್ನು ಒದಗಿಸುವ ಕೆಲಸವನ್ನು ಅವನು ಮುಂದುವರಿಸಿದ. ಕಾರು ಓಟದ ಪಂದ್ಯದಲ್ಲಿನ ತನ್ನ ಪ್ರಬಲವಾದ ಆಸಕ್ತಿಗೆ ಅನುಗುಣವಾಗಿ, ಡಿಸ್ನೆ/ಪಿಕ್ಸರ್‌‌‌‌‌ನ ಕಾರ್ಸ್‌‌‌ ಚಿತ್ರದಲ್ಲಿ ಡಾಕ್‌ ಹಡ್ಸನ್‌ ಎಂಬ ಒಂದು ನಿವೃತ್ತಿ ಹೊಂದಿದ ಕಾರಿಗೆ ಅವನು ಧ್ವನಿ ಒದಗಿಸಿದ. ಇದೇ ರೀತಿಯಲ್ಲಿ, ಪ್ರಸಿದ್ಧ ಚಾಲಕನಾದ ಡೇಲ್‌ ಅರ್ನ್‌ಹಾರ್ಡ್‌ಟ್‌ ಎಂಬಾತನ ಕುರಿತಾಗಿ 2007ರಲ್ಲಿ ಬಂದ ಡೇಲ್‌ ಎಂಬ ಚಲನಚಿತ್ರಕ್ಕಾಗಿ ಆತ ನಿರೂಪಕನಾಗಿ ಸೇವೆ ಸಲ್ಲಿಸಿದ; ಇದು ಚಲನಚಿತ್ರ ಕಾರ್ಯನಿರ್ವಹಣೆಯ ಯಾವುದೇ ಸ್ವರೂಪದಲ್ಲಿ ನ್ಯೂಮನ್‌ನ ಅಂತಿಮ ಚಲನಚಿತ್ರ ಎನಿಸಿಕೊಂಡಿತು. 2008ರಲ್ಲಿ ಬಿಡುಗಡೆಯಾದ ದಿ ಮೀರ್‌ಕ್ಯಾಟ್ಸ್‌ ಎಂಬ ಸಾಕ್ಷ್ಯಚಿತ್ರಕ್ಕೂ ನ್ಯೂಮನ್‌ ನಿರೂಪಣೆಯನ್ನು ಒದಗಿಸಿದ.
ಹ್ಯಾರಿ & ಸನ್‌ ಚಿತ್ರದಲ್ಲಿ ನಟಿಸಿ ಅದನ್ನು ನಿರ್ದೇಶಿಸುವುದರೊಂದಿಗೆ, ನಾಲ್ಕು ದೀರ್ಘವಾದ ಚಲನಚಿತ್ರಗಳನ್ನೂ ಸಹ ನ್ಯೂಮನ್‌ ನಿರ್ದೇಶಿಸಿದ; ಇವುಗಳಲ್ಲಿ ವುಡ್‌ವರ್ಡ್‌ ಪಾತ್ರವಹಿಸಿದ್ದ. ಆ ಚಿತ್ರಗಳ ವಿವರಗಳು ಇಂತಿವೆ: ಮೊದಲನೆಯದು ರ್ಯಾಚೆಲ್‌, ರ್ಯಾಚೆಲ್‌ ಚಿತ್ರ, ಇದು ಮಾರ್ಗರೆಟ್‌ ಲಾರೆನ್ಸ್‌‌‌ನ ಎ ಜೆಸ್ಟ್‌ ಆಫ್‌ ಗಾಡ್‌ ಕೃತಿಯನ್ನು ಆಧರಿಸಿತ್ತು; ಎರಡನೆಯದು ಪುಲಿಟ್ಜರ್‌ ಪ್ರಶಸ್ತಿ-ವಿಜೇತ ನಾಟಕವಾದ ದಿ ಎಫೆಕ್ಟ್‌ ಆಫ್‌ ಗಾಮಾ ರೇಸ್‌ ಆನ್‌ ಮ್ಯಾನ್‌-ಇನ್‌-ದಿ-ಮೂನ್‌ ಮೇರಿಗೋಲ್ಡ್ಸ್‌ ಎಂಬುದರ ಚಲನಚಿತ್ರ ರೂಪಾಂತರವಾಗಿತ್ತು; ಮೂರನೆಯದು ಪುಲಿಟ್ಜರ್‌ ಪ್ರಶಸ್ತಿ-ವಿಜೇತ ನಾಟಕವಾದ ದಿ ಷ್ಯಾಡೋ ಬಾಕ್ಸ್‌ ಎಂಬುದರ ದೂರದರ್ಶನ ಚಲನಚಿತ್ರ ರೂಪಾಂತರವಾಗಿತ್ತು, ಮತ್ತು ನಾಲ್ಕನೆಯದು ಟೆನ್ನೆಸ್ಸೀ ವಿಲಿಯಮ್ಸ್‌‌‌ನ ದಿ ಗ್ಲಾಸ್‌ ಮೆನಗೆರೀ ಎಂಬ ಕೃತಿಯ ಒಂದು ಚಲನಚಿತ್ರ ರೂಪಾಂತರವಾಗಿತ್ತು.
1950ರ ದಶಕದ ಚಿತ್ರರಂಗದಿಂದ 1960ರ ದಶಕ ಹಾಗೂ 1970ರ ದಶಕದ ಚಿತ್ರರಂಗಕ್ಕೆ ಹೊಂದಿಕೊಳ್ಳುವಂತೆ ಯಶಸ್ವಿಯಾಗಿ ರೂಪಾಂತರಗೊಂಡ ಕೆಲವೇ ನಟರ ಪೈಕಿ ನ್ಯೂಮನ್‌ ಒಬ್ಬನಾಗಿದ್ದ. ಅವನ ಬಂಡಾಯಗಾರ ವ್ಯಕ್ತಿತ್ವವು ಒಂದು ತರುವಾಯದ ಪೀಳಿಗೆಯ ವ್ಯಕ್ತಿತ್ವಕ್ಕೆ ಉತ್ತಮವಾದ ರೀತಿಯಲ್ಲಿ ರೂಪಾಂತರಗೊಂಡಿತು. ನ್ಯೂಮನ್‌ ಪಾತ್ರ ವಹಿಸಿದ ಚಿತ್ರದ ಹೆಸರುಗಳು ಹೀಗಿವೆ: ಎಕ್ಸೋಡಸ್‌ , ದಿ ಹಸ್ಲರ್‌‌ , ಹುಡ್‌ , ಹಾರ್ಪರ್‌ , ಹೊಂಬ್ರೆ , ಕೂಲ್‌ ಹ್ಯಾಂಡ್‌ ಲ್ಯೂಕ್‌ , ದಿ ಟವರಿಂಗ್‌ ಇನ್‌ಫರ್ನೊ , ಸ್ಲ್ಯಾಪ್‌ ಷಾಟ್‌ , ಮತ್ತು ದಿ ವರ್ಡಿಕ್ಟ್‌ . ಬುಚ್‌ ಕ್ಯಾಸಿಡಿ ಅಂಡ್‌ ದಿ ಸನ್‌ಡಾನ್ಸ್‌ ಕಿಡ್‌ ಮತ್ತು ದಿ ಸ್ಟಿಂಗ್‌ ಚಿತ್ರಗಳಿಗಾಗಿ ತನ್ನ ಸಹವರ್ತಿ ನಟ ರಾಬರ್ಟ್‌ ರೆಡ್‌ಫೋರ್ಡ್‌ ಹಾಗೂ ನಿರ್ದೇಶಕ ಜಾರ್ಜ್‌ ರಾಯ್‌ ಹಿಲ್‌ ಜೊತೆಯಲ್ಲಿ ಅವನು ಸೇರಿಕೊಂಡ.
ಕಮಿಟಿ ಎನ್‌ಕರೇಜಿಂಗ್‌ ಕಾರ್ಪೊರೇಟ್‌ ಫಿಲಾಂತ್ರಪಿ ಎಂಬ ಸಂಸ್ಥೆಯ ಸಂಸ್ಥಾಪಕರಲ್ಲಿ ಪಾಲ್‌ ನ್ಯೂಮನ್‌ ಒಬ್ಬನಾಗಿದ್ದ. ಇದು ಗಳು ಹಾಗೂ ಸಾಂಸ್ಥಿಕ ಅಧ್ಯಕ್ಷರ ಒಂದು ಸದಸ್ಯತ್ವ ಸಂಘಟನೆಯಾಗಿದ್ದು, ಜಾಗತಿಕ ಸಾಂಸ್ಥಿಕ ಲೋಕೋಪಕಾರದ ಮಟ್ಟ ಹಾಗೂ ಗುಣಮಟ್ಟವನ್ನು ಮೇಲಕ್ಕೆತ್ತುವುದರ ಕಡೆ ಬದ್ಧತೆಯನ್ನು ಹೊಂದಿತ್ತು. ನ್ಯೂಮನ್‌ ಹಾಗೂ ಕೆಲವೊಂದು ಅಗ್ರಗಣ್ಯ ಗಳಿಂದ 1999ರಲ್ಲಿ ಸಂಸ್ಥಾಪಿಸಲ್ಪಟ್ಟ ಸಂಸ್ಥೆಯು 175ಕ್ಕೂ ಹೆಚ್ಚಿನ ಸದಸ್ಯರನ್ನು ಒಳಗೊಳ್ಳುವಷ್ಟು ದೊಡ್ಡದಾಗಿ ಬೆಳೆದಿದೆ. ಅಷ್ಟೇ ಅಲ್ಲ, ವಾರ್ಷಿಕ ಕಾರ್ಯಕಾರಿ ಸಮಾವೇಶಗಳು, ವ್ಯಾಪಕ ಮಾನದಂಡದ ಸಂಶೋಧನೆ, ಹಾಗೂ ಅತ್ಯುತ್ತಮ ಪರಿಪಾಠದ ಪ್ರಕಟಣೆಗಳನ್ನು ಹಮ್ಮಿಕೊಳ್ಳುವ ಮೂಲಕ, ಸಮರ್ಥನೀಯ ಹಾಗೂ ಕಾರ್ಯತಂತ್ರದ ಸಮುದಾಯ ಪಾಲುದಾರಿಕೆಗಳನ್ನು ಲೋಕೋಪಕಾರದ ಮೂಲಕ ಅಭಿವೃದ್ಧಿಪಡಿಸುವಲ್ಲಿ ಈ ಸಂಸ್ಥೆಯು ವ್ಯವಹಾರ ಸಮುದಾಯಕ್ಕೆ ಮಾರ್ಗದರ್ಶನವನ್ನು ನೀಡುತ್ತಿದೆ.
ಆರಂಭದಲ್ಲಿ ನ್ಯೂಮನ್‌ ತನ್ನದೇ ಆದ ಓಟದ ಪಂದ್ಯದ ತಂಡವನ್ನು ಹೊಂದಿದ್ದು, ಅದು ಕ್ಯಾನ್‌-ಆಮ್‌ ಸರಣಿಯಲ್ಲಿ ಸ್ಪರ್ಧಿಸಿತ್ತು. ಆದರೆ, ನಂತರ 1983ರಲ್ಲಿ ಕಾರ್ಲ್‌‌ ಹಾಸ್‌ ಎಂಬ ಒಂದು ಚಾಂಪ್‌ ಕಾರು ತಂಡದೊಂದಿಗೆ ಸೇರಿಕೊಂಡು ನ್ಯೂಮನ್‌/ಹಾಸ್‌ ರೇಸಿಂಗ್‌‌ ಎಂಬ ತಂಡದ ಸ್ಥಾಪನೆಯಲ್ಲಿ ಸಹ-ಸಂಸ್ಥಾಪಕನ ಪಾತ್ರವಹಿಸಿದ. 1996ರ ಓಟದ ಪಂದ್ಯದ ಋತುವು ಸೂಪರ್‌ ಸ್ಪೀಡ್‌ವೇ ಎಂಬ ಚಲನಚಿತ್ರದಲ್ಲಿ ದಾಖಲಿಸಲ್ಪಟ್ಟಿತು; ಇದಕ್ಕೆ ನ್ಯೂಮನ್‌ ನಿರೂಪಣೆಯನ್ನು ಒದಗಿಸಿದ್ದ. ನ್ಯೂಮನ್‌ ವ್ಯಾಕ್ಸ್‌ ರೇಸಿಂಗ್‌ ಎಂಬ ಅಟ್ಲಾಂಟಿಕ್‌‌ ಚಾಂಪಿಯನ್‌ಷಿಪ್‌ ತಂಡದಲ್ಲೂ ಸಹ ಅವನು ಓರ್ವ ಪಾಲುದಾರನಾಗಿದ್ದ. ಒಂದು ವಿನ್ಸ್‌ಟನ್‌ ಕಪ್‌ ಕಾರನ್ನು ನ್ಯೂಮನ್‌ ಹೊಂದಿದ್ದ; ಈಗ ಅದು ಪೆನ್ಸ್‌‌ಕೆ ರೇಸಿಂಗ್‌ ತಂಡಕ್ಕೆ ಮಾರಲ್ಪಟ್ಟಿದ್ದು, ಅದು ಅಲ್ಲಿ #12 ಕಾರಾಗಿ ಸೇವೆ ಸಲ್ಲಿಸುತ್ತಿದೆ.
ನ್ಯೂಮನ್‌ ಎರಡು ಬಾರಿ ಮದುವೆಯಾದ. ಜಾಕೀ ವಿಟ್ಟೆ ಎಂಬಾಕೆಯನ್ನು ಅವನು ಮದುವೆಯಾದ; 1949ರಿಂದ 1958ರವರೆಗೆ ಅವರ ವೈವಾಹಿಕ ಜೀವನ ಸಾಗಿತು. ಸ್ಕಾಟ್‌ ಎಂಬ ಒಬ್ಬ ಮಗ, ಹಾಗೂ ಸುಸಾನ್‌ ಕೆಂಡಾಲ್‌ ಮತ್ತು ಸ್ಟೆಫಾನೀ ಎಂಬ ಹೆಣ್ಣು ಮಕ್ಕಳನ್ನು ಅವರು ಪಡೆದರು. ಅತಿಯಾದ ಮಾದಕವಸ್ತುವಿನ ಸೇವನೆಯ ಪರಿಣಾಮವಾಗಿ 1978ರ ನವೆಂಬರ್‌ನಲ್ಲಿ ಅಸುನೀಗಿದ ಸ್ಕಾಟ್‌ ನ್ಯೂಮನ್‌, ಬ್ರೇಕ್‌ಹಾರ್ಟ್‌ ಪಾಸ್‌ , ದಿ ಟವರಿಂಗ್‌ ಇನ್‌ಫರ್ನೊ ಚಲನಚಿತ್ರಗಳಲ್ಲಿ, ಮತ್ತು 1977ರಲ್ಲಿ ಬಂದ ಫ್ರಟರ್ನಿಟಿ ರೋ ಎಂಬ ಚಲನಚಿತ್ರದಲ್ಲಿ ಕಾಣಿಸಿಕೊಂಡ. ಮಾದಕವಸ್ತುವಿನ ವ್ಯಸನವನ್ನು ತಡೆಗಟ್ಟುವುದಕ್ಕೆ ಸಂಬಂಧಿಸಿದ ಸ್ಕಾಟ್‌ ನ್ಯೂಮನ್‌ ಸೆಂಟರ್‌ ಎಂಬ ಸಂಸ್ಥೆಯನ್ನು ತನ್ನ ಮಗನ ನೆನಪಿಗಾಗಿ ಪಾಲ್‌ ನ್ಯೂಮನ್‌ ಪ್ರಾರಂಭಿಸಿದ.
ಸುಸಾನ್‌ ಓರ್ವ ಸಾಕ್ಷ್ಯಚಿತ್ರ ಚಲನಚಿತ್ರೋದ್ಯಮಿ ಹಾಗೂ ಲೋಕೋಪಕಾರಿ ಎನಿಸಿಕೊಂಡಿದ್ದು, ಬ್ರಾಡ್‌ವೇ ಹಾಗೂ ಚಲನಚಿತ್ರಗಳಲ್ಲಿನ ಅಭಿನಯವನ್ನು ತನ್ನ ಖಾತೆಗೆ ಸೇರಿಸಿಕೊಂಡಿದ್ದಾಳೆ. ಐ ವಾನ್ನಾ ಹೋಲ್ಡ್‌ ಯುವರ್‌ ಹ್ಯಾಂಡ್‌ ಎಂಬ ಚಲನಚಿತ್ರದಲ್ಲಿ ಬೀಟಲ್ಸ್‌ನ ನಾಲ್ಕು ಅಭಿಮಾನಿಗಳ ಪೈಕಿ ಓರ್ವಳಾಗಿ ಗಮನಾರ್ಹ ಪಾತ್ರದಲ್ಲಿರುವುದು, ಮತ್ತು ಸ್ಲ್ಯಾಪ್‌ ಷಾಟ್‌ ಎಂಬ ಚಲನಚಿತ್ರದಲ್ಲಿ ತನ್ನ ತಂದೆಗೆ ಎದುರಾಗಿ ಒಂದು ಪುಟ್ಟ ಪಾತ್ರದಲ್ಲಿ ಕಾಣಿಸಿಕೊಂಡಿರುವುದು ಇದರಲ್ಲಿ ಸೇರಿವೆ. ದಿ ಷ್ಯಾಡೋ ಬಾಕ್ಸ್‌ ಎಂಬ ಹೆಸರಿನ ನ್ಯೂಮನ್‌ನ ದೂರದರ್ಶನ-ಚಲನಚಿತ್ರದ ಸಹ-ನಿರ್ಮಾಪಕಿಯಾಗಿಯೂ ಅವಳು ಒಂದು ಎಮಿ ನಾಮನಿರ್ದೇಶನವನ್ನು ಸ್ವೀಕರಿಸಿದ್ದಾಳೆ. ನ್ಯೂಮನ್‌ಗೆ ಇಬ್ಬರು ಮೊಮ್ಮಕ್ಕಳಿದ್ದರು.
ತನ್ನ ಹೆಂಡತಿ ಜೊವಾನ್ನೆ ವುಡ್‌ವರ್ಡ್‌ ಜೊತೆಯಲ್ಲಿ ಅನೇಕ ದೀರ್ಘವಾದ ಚಲನಚಿತ್ರಗಳಲ್ಲಿ ಅವನು ಪಾತ್ರವಹಿಸಿದ. ಅವುಗಳೆಂದರೆ: ದಿ ಲಾಂಗ್‌, ಹಾಟ್‌ ಸಮ್ಮರ್‌‌ , ರ್ಯಾಲಿ 'ರೌಂಡ್‌ ದಿ ಫ್ಲ್ಯಾಗ್‌, ಬಾಯ್ಸ್‌‌!
ಫ್ರಂ ದಿ ಟೆರೇಸ್‌ , ಪ್ಯಾರಿಸ್‌ ಬ್ಲೂಸ್‌ , ಎ ನ್ಯೂ ಕೈಂಡ್‌ ಆಫ್‌ ಲವ್‌ , ವಿನ್ನಿಂಗ್‌ , , ದಿ ಡ್ರೌನಿಂಗ್‌ ಪೂಲ್‌ , ಹ್ಯಾರಿ & ಸನ್‌ , ಮತ್ತು ಮಿಸ್ಟರ್‌ ಅಂಡ್‌ ಮಿಸ್ಟ್ರೆಸ್‌ ಬ್ರಿಜ್‌ . ಅವರಿಬ್ಬರೂ ಕಿರುಸರಣಿಯಾದ ಎಂಪೈರ್‌ ಫಾಲ್ಸ್‌‌‌ ನಲ್ಲಿ ನಟಿಸಿದರೂ ಸಹ, ಅವರಿಬ್ಬರೂ ಒಟ್ಟಿಗೆ ಕಾಣಿಸಿಕೊಂಡ ಯಾವುದೇ ದೃಶ್ಯಗಳು ಅದರಲ್ಲಿರಲಿಲ್ಲ.
ನಂತರದಲ್ಲಿ ಅವನು ವಿಮಾನವಾಹಕ ನೌಕೆಗಳಿಂದ ಓರ್ವ ತಿರುಗು ಗೋಪುರದ ವಿಮಾನ ಕೋವಿಗಾರನಾಗಿ ಒಂದು ಮುಯ್ಯಿಗಾರ ನೌಕಾಸ್ಫೋಟಕ ಬಾಂಬ್‌ದಾಳಿಯ ವಿಮಾನದಲ್ಲಿ ಹಾರಿದ. 1945ರ ವಸಂತ ಋತುವಿನಲ್ಲಿ ನಡೆದ ಒಕಿನಾವಾದ ಕದನದ ಅವಧಿಯಲ್ಲಿ ಓರ್ವ ರೇಡಿಯೋ ಸಂವಹನ ಸಿಬ್ಬಂದಿ-ವಿಮಾನ ಕೋವಿಗಾರನಾಗಿ ಬಂಕರ್‌ ಹಿಲ್‌ ಒಳಗೆ ಸೇವೆ ಅವನು ಸಲ್ಲಿಸಿದ. ಒಕಿನಾವಾದ ಸೈನಿಕ ಕಾರ್ಯಾಚರಣೆಗೆ ಸ್ವಲ್ಪವೇ ಮುಂಚಿತವಾಗಿ, ಬದಲಿಗಳ ಒಂದು ಪಡೆಯೊಂದಿಗಿನ ಹಡಗಿಗೆ ಹೋಗುವಂತೆ ಅವನಿಗೆ ಆದೇಶಿಸಲಾಯಿತು, ಆದರೆ ಯುದ್ಧದ ಒಂದು ಆಕಸ್ಮಿಕ ಘಟನೆಯಿಂದಾಗಿ ಅವನನ್ನು ತಡೆಹಿಡಿಯಲಾಯಿತು; ಏಕೆಂದರೆ ಅವನ ವಿಮಾನ ಚಾಲಕ ಕಿವಿ ಸೋಂಕಿನಿಂದ ಬಳಲುತ್ತಿದ್ದ. ಅವನ ವಿಶೇಷದಳದ ಉಳಿದವರೆಲ್ಲರೂ ಸತ್ತರು.
ದಿ ಹಸ್ಲರ್‌‌ ಚಿತ್ರವು ಬಂದ ಇಪ್ಪತ್ತೈದು ವರ್ಷಗಳ ನಂತರ, ಆ ಚಿತ್ರದಲ್ಲಿ ತಾನು ವಹಿಸಿದ್ದ "ಫಾಸ್ಟ್‌" ಎಡ್ಡೀ ಫೆಲ್ಸನ್‌ ಪಾತ್ರವನ್ನು ಮಾರ್ಟಿನ್‌ ಸ್ಕೊರ್ಸೆಸಿ-ನಿರ್ದೇಶಿಸಿದ ದಿ ಕಲರ್‌ ಆಫ್‌ ಮನಿ ಚಿತ್ರದಲ್ಲಿ ನ್ಯೂಮನ್‌ ಪುನರಾವರ್ತಿಸಿದ; ಈ ಪಾತ್ರನಿರ್ವಹಣೆಗಾಗಿ ಅತ್ಯುತ್ತಮ ನಟನಿಗೆ ಮೀಸಲಾಗಿರುವ ಅಕಾಡೆಮಿ ಪ್ರಶಸ್ತಿಯು ಅವನಿಗೆ ಲಭಿಸಿತು. ತನ್ನನ್ನು ಸಂದರ್ಶಿಸಿದ ಓರ್ವ ದೂರದರ್ಶನ ಸಂದರ್ಶಕನೊಂದಿಗೆ ಅವನು ಮಾತನಾಡುತ್ತಾ, 62ರ ವಯಸ್ಸಿನಲ್ಲಿ ಒಂದು ಆಸ್ಕರ್‌ ಪ್ರಶಸ್ತಿಯನ್ನು ಗೆದ್ದಿದ್ದು, ಹಣ್ಣುಹಣ್ಣು ಮುದುಕನಾಗಿದ್ದಾಗ ತನಗೆ ಅದನ್ನು ಔಪಚಾರಿಕವಾಗಿ ನೀಡುವುದರ ಕುರಿತಾದ ತನ್ನ ಕಲ್ಪನೆಯನ್ನು ತಪ್ಪಿಸಿತು ಎಂದು ಹೇಳಿಕೊಂಡ.
ನ್ಯೂಮನ್‌ ಸಾಕಷ್ಟು ಮುಂಚಿತವಾಗಿಯೇ ರಂಗಭೂಮಿಯಲ್ಲಿ ಆಸಕ್ತಿ ತಳೆದಿದ್ದ; ಇದಕ್ಕೆ ಅವನ ತಾಯಿ ಪ್ರೋತ್ಸಾಹ ನೀಡಿದಳು. ಏಳು ವರ್ಷ ವಯಸ್ಸಿನವನಾಗಿದ್ದಾಗ, ರಾಬಿನ್‌ ಹುಡ್‌ ಎಂಬ ಒಂದು ಶಾಲಾ ನಿರ್ಮಾಣದಲ್ಲಿ ಆಸ್ಥಾನ ವಿದೂಷಕನ ಪಾತ್ರವನ್ನು ವಹಿಸುವ ಮೂಲಕ ಆತ ನಟನೆಗೆ ಸಂಬಂಧಿಸಿದ ತನ್ನ ಪ್ರಥಮ ಪ್ರವೇಶವನ್ನು ಮಾಡಿದ. 1943ರಲ್ಲಿ ಶೇಕರ್‌ ಹೈಟ್ಸ್‌ ಹೈಸ್ಕೂಲ್‌‌‌ನಲ್ಲಿ ಪ್ರೌಢಶಿಕ್ಷಣವನ್ನು ಮುಗಿಸಿದ ಅವನು, ಓಹಿಯೋದ ಅಥೆನ್ಸ್‌‌‌ನಲ್ಲಿನ ಓಹಿಯೋ ವಿಶ್ವವಿದ್ಯಾಲಯದಲ್ಲಿ ಸಂಕ್ಷಿಪ್ತವಾಗಿ ಶಿಕ್ಷಣದಲ್ಲಿ ತೊಡಗಿಸಿಕೊಂಡ; ಇಲ್ಲಿರುವಾಗಲೇ ಫೈ ಕಪ್ಪಾ ಟೌ ಎಂಬ ಬಳಗಕ್ಕೆ ಆತನಿಗೆ ಪ್ರವೇಶ ಸಿಕ್ಕಿತು.
ವಿಲಿಯಂ ಇಂಜ್‌ ಎಂಬಾತನ ಪಿಕ್‌ನಿಕ್‌ ಎಂಬ ಕೃತಿಯ ಮೂಲ ನಿರ್ಮಾಣದಲ್ಲಿ ಕಿಮ್‌ ಸ್ಟಾನ್ಲೆ ಜೊತೆಯಲ್ಲಿ ತೊಡಗಿಸಿಕೊಳ್ಳುವುದರೊಂದಿಗೆ, ನ್ಯೂಮನ್‌ ಬ್ರಾಡ್‌ವೇ ರಂಗಭೂಮಿಯಲ್ಲಿ ತನ್ನ ಪ್ರಥಮ ಪರಿಚಯವನ್ನು ಮಾಡಿಕೊಂಡ. ನಂತರದಲ್ಲಿ ಆತ ಜೆರಾಲ್ಡೀನ್‌ ಪೇಜ್‌ ಜೊತೆಯಲ್ಲಿ ಸೇರಿಕೊಂಡು ದಿ ಡೆಸ್ಪರೇಟ್‌ ಅವರ್ಸ್‌ ಹಾಗೂ ಸ್ವೀಟ್‌ ಬರ್ಡ್‌ ಆಫ್‌ ಯೂತ್‌‌ ಎಂಬ ಬ್ರಾಡ್‌ವೇಯ ಮೂಲ ನಿರ್ಮಾಣಗಳಲ್ಲಿ ಕಾಣಿಸಿಕೊಂಡ. ನಂತರದಲ್ಲಿ ಆತ ಸ್ವೀಟ್‌ ಬರ್ಡ್‌ ಆಫ್‌ ಯೂತ್‌‌‌‌‌ ನ ಚಲನಚಿತ್ರ ರೂಪಾಂತರದಲ್ಲೂ ನಟಿಸಿದ; ಇದರಲ್ಲಿ ಪೇಜ್‌ ಸಹ ಕಾಣಿಸಿಕೊಂಡಳು.
ಉದಾರವಾದಿ ಉದ್ದೇಶಗಳಿಗೆ ಮೀಸಲಾಗಿರುವ ತನ್ನ ಕೆಲಸದೊಂದಿಗೆ ಏಕನಿಷ್ಠೆಯನ್ನು ತೋರಿದ ನ್ಯೂಮನ್‌, 2006ರ ಕನೆಕ್ಟಿಕಟ್‌ ಡೆಮೊಕ್ರಾಟಿಕ್‌ ಪ್ರೈಮರಿಯಲ್ಲಿ ಸೆನೆಟ್‌ ಸದಸ್ಯ ಜೋ ಲೈಬರ್‌ಮನ್‌ ಎಂಬಾತನ ವಿರುದ್ಧದ ನೆಡ್‌ ಲ್ಯಾಮಂಟ್‌‌ನ ಉಮೇದುವಾರಿಕೆಯನ್ನು ಬಹಿರಂಗವಾಗಿ ಬೆಂಬಲಿಸಿದ. ಅಷ್ಟೇ ಅಲ್ಲ, ಓರ್ವ ವಿಶ್ವಾಸಾರ್ಹ ಪರ್ಯಾಯ ಅಭ್ಯರ್ಥಿಯಾಗಿ ಲ್ಯಾಮಂಟ್‌ನ ಹೆಸರು ಹೊರಬೀಳುವವರೆಗೂ, ಸ್ವತಃ ನ್ಯೂಮನ್‌ನ ಹೆಸರೇ ಅಭ್ಯರ್ಥಿಯ ಹೆಸರಾಗಿ ಗಾಳಿಸುದ್ದಿಯಂತೆ ಹಬ್ಬಿತ್ತು. ಕ್ರಿಸ್‌ ಡಾಡ್‌‌‌ನ ಅಧ್ಯಕ್ಷೀಯ ಪ್ರಚಾರಾಂದೋಲನಕ್ಕೆ ಅವನು ದೇಣಿಗೆ ನೀಡಿದ.
1958ರ ಫೆಬ್ರುವರಿ 2ರಂದು ಜೊವಾನ್ನೆ ವುಡ್‌ವರ್ಡ್‌ ಎಂಬ ನಟಿಯನ್ನು ನ್ಯೂಮನ್‌ ಮದುವೆಯಾದ. ಅವರಿಗೆ ಮೂರು ಹೆಣ್ಣು ಮಕ್ಕಳು ಜನಿಸಿದರು. ಅವರೆಂದರೆ: ಎಲಿನಾರ್‌‌ "ನೆಲ್‌" ತೆರೆಸಾ , ಮೆಲಿಸಾ "ಲಿಸ್ಸಿ" ಸ್ಟೀವರ್ಟ್‌ , ಹಾಗೂ ಕ್ಲೇರ್‌ "ಕ್ಲಿಯಾ" ಒಲಿವಿಯಾ . ದಿ ಎಫೆಕ್ಟ್‌ ಆಫ್‌ ಗಾಮಾ ರೇಸ್‌ ಆನ್‌ ಮ್ಯಾನ್‌-ಇನ್‌-ದಿ-ಮೂನ್‌ ಮೇರಿಗೋಲ್ಡ್ಸ್‌ ಎಂಬ ಚಲನಚಿತ್ರದಲ್ಲಿ ಎಲಿನಾರ್‌‌ಳನ್ನು ಅವಳ ತಾಯಿಯ ಜೊತೆಗೆ ಪ್ರಧಾನ ಪಾತ್ರವೊಂದರಲ್ಲಿ ನ್ಯೂಮನ್‌ ನಿರ್ದೇಶಿಸಿದ.
2003ರಲ್ಲಿ, ವೈಲ್ಡರ್‌ನ ಅವರ್‌ ಟೌನ್‌ ಚಿತ್ರದ ಬ್ರಾಡ್‌ವೇ ಮರುಪ್ರದರ್ಶನವೊಂದರಲ್ಲಿ ಅವನು ಕಾಣಿಸಿಕೊಂಡ ಮತ್ತು ತನ್ನ ಪಾತ್ರನಿರ್ವಹಣೆಗಾಗಿ ಮೊದಲ ಬಾರಿಗೆ ಟೋನಿ ಪ್ರಶಸ್ತಿಯ ನಾಮನಿರ್ದೇಶನಕ್ಕೆ ಪಾತ್ರನಾದ. ಮತ್ತು ಷೋಟೈಮ್‌ ಎಂಬ ಕೇಬಲ್‌ ಜಾಲವು ನಿರ್ಮಾಣದ ಒಂದು ಧ್ವನಿಮುದ್ರಣವನ್ನು ಪ್ರಸಾರಮಾಡಿದವು, ಮತ್ತು ಒಂದು ಕಿರುಸರಣಿ ಅಥವಾ ಚಲನಚಿತ್ರದಲ್ಲಿನ ಮಹೋನ್ನತ ನಾಯಕನಟನಿಗೆ ಮೀಸಲಾದ ಎಮಿ ಪ್ರಶಸ್ತಿಯೊಂದಕ್ಕೆ ನ್ಯೂಮನ್‌ ನಾಮನಿರ್ದೇಶನ ಮಾಡಲ್ಪಟ್ಟ.
ತಾನು ಅಂದುಕೊಂಡ ಮಟ್ಟದಲ್ಲಿ ಅಭಿನಯವನ್ನು ಮುಂದುವರಿಸಲು ತನಗೆ ಸಾಧ್ಯವಾಗುತ್ತಿಲ್ಲ ಎಂಬುದನ್ನು ತಾನು ಕಂಡುಕೊಂಡಿರುವುದಾಗಿ ಅವನು ಈ ಸಂದರ್ಭದಲ್ಲಿ ತಿಳಿಸಿದ. "ನೀವು ನಿಮ್ಮ ಜ್ಞಾಪಕಶಕ್ತಿಯನ್ನು ಕಳೆದುಕೊಳ್ಳುತ್ತಿದ್ದಂತೆ ನಿಮ್ಮ ಆತ್ಮವಿಶ್ವಾಸವೂ ಕುಗ್ಗಲು ಪ್ರಾರಂಭಿಸುತ್ತದೆ, ನಿಮ್ಮ ಕಲ್ಪನಾಶೀಲತೆಯೂ ಕುಗ್ಗಲು ಶುರುವಾಗುತ್ತದೆ. ಆದ್ದರಿಂದ ನಟನೆಯೆಂಬುದು ನನ್ನ ಪಾಲಿಗೆ ಇನ್ನು ಮುಂದೆ ಒಂದು ಮುಚ್ಚಿದ ಪುಸ್ತಕ ಎಂದೇ ನನ್ನ ಭಾವನೆ" ಎಂದು ಈ ಸಂದರ್ಭದಲ್ಲಿ ಅವನು ಉಲ್ಲೇಖಿಸಿದ.
ಕನೆಕ್ಟಿಕಟ್‌ನ ವೆಸ್ಟ್‌ಪೋರ್ಟ್‌‌‌ನಲ್ಲಿ ತಮ್ಮದೇ ಆದ ಮನೆಯನ್ನು ನಿರ್ಮಿಸಿಕೊಂಡು ನೆಲೆಸುವ ಮೂಲಕ, ನ್ಯೂಮನ್ ಕುಟುಂಬದ ಸದಸ್ಯರು ಹಾಲಿವುಡ್‌ ಪರಿಸರದಿಂದ ದೂರವುಳಿದರು. ತನ್ನ ಹೆಂಡತಿ ಹಾಗೂ ಕುಟುಂಬಕ್ಕೆ ತಾನು ತೋರಿಸಿದ ನಿಷ್ಠೆಗಾಗಿ ಪಾಲ್‌ ನ್ಯೂಮನ್‌ ಹೆಸರು ಪಡೆದಿದ್ದ. ದಾಂಪತ್ಯ ದ್ರೋಹದ ಕುರಿತಾಗಿ ಕೇಳಿದಾಗ, "ಮನೆಯಲ್ಲೇ ಸೊಗಸಾದ ಮಾಂಸವಿರುವಾಗ ಹ್ಯಾಂಬರ್ಗರ್‌‌ಗೋಸ್ಕರ ಹೊರಗಡೆ ಯಾತಕ್ಕಾಗಿ ಹೋಗಬೇಕು?" ಎಂದು ಅವನು ಭರ್ಜರಿಯಾಗಿ ವ್ಯಂಗ್ಯವಾದ ಶೈಲಿಯಲ್ಲಿ ಉತ್ತರಿಸಿದ್ದ
1968ರಲ್ಲಿ ಯೂಜೀನ್‌ ಮೆಕ್‌ಕಾರ್ಥಿಗೆ ಅವನು ನೀಡಿದ ಬೆಂಬಲದಿಂದಾಗಿ (ಕ್ಯಾಲಿಫೋರ್ನಿಯಾದಲ್ಲಿ ದೂರದರ್ಶನ ಜಾಹೀರಾತುಗಳನ್ನು ಪರಿಣಾಮಕಾರಿಯಾಗಿ ಬಳಕೆಮಾಡಿಕೊಂಡ ಕಾರಣದಿಂದಾಗಿ) ಮತ್ತು ವಿಯೆಟ್ನಾಂನಲ್ಲಿನ ಯುದ್ಧಕ್ಕೆ ಅವನು ವಿರೋಧವನ್ನು ವ್ಯಕ್ತಪಡಿಸಿದ ಕಾರಣದಿಂದಾಗಿ, ರಿಚರ್ಡ್‌ ನಿಕ್ಷನ್‌ನ ಶತ್ರುಗಳ ಪಟ್ಟಿಯಲ್ಲಿ ಅವನಿಗೆ ಹತ್ತೊಂಬತ್ತನೇ ಸ್ಥಾನ ದೊರೆತಿತ್ತು ಮತ್ತು ಇದನ್ನಾತ ತನ್ನ ಮಹಾನ್‌ ಬಯಕೆಯ ಈಡೇರಿಕೆಯಾಗಿದೆ ಎಂಬುದಾಗಿ ಸಮರ್ಥಿಸಿಕೊಂಡಿದ್ದ.
ಯುದ್ಧದ ನಂತರ ಅವನು ತನ್ನ ಪದವಿ ಶಿಕ್ಷಣಕ್ಕಾಗಿ ಓಹಿಯೋದ ಗೇಂಬಿಯರ್‌‌ನಲ್ಲಿನ ಕೆನ್ಯನ್‌ ಕಾಲೇಜ್‌ ಸೇರಿಕೊಂಡು 1949ರಲ್ಲಿ ಪದವಿಯನ್ನು ಪಡೆದ. ನಂತರ ಯೇಲ್‌ ವಿಶ್ವವಿದ್ಯಾಲಯವನ್ನು ಸೇರಿಕೊಂಡು ರಂಗಕಲೆಯನ್ನು ಅಧ್ಯಯನ ಮಾಡಿದ ನ್ಯೂಮನ್‌ 1954ರಲ್ಲಿ ಅಲ್ಲಿ ಪದವಿಯನ್ನು ಪಡೆದ, ಮತ್ತು ನಂತರದಲ್ಲಿ ನ್ಯೂಯಾರ್ಕ್‌ ನಗರದಲ್ಲಿನ ಅಕ್ಟರ್‌'ಸ್‌ ಸ್ಟುಡಿಯೋದಲ್ಲಿ ಲೀ ಸ್ಟ್ರಾಸ್‌ಬರ್ಗ್‌ ಅಡಿಯಲ್ಲಿ ಅಧ್ಯಯನವನ್ನು ಮುಂದುವರಿಸಿದ.
ಜಾನ್‌ ಸ್ಟೀನ್‌ಬೆಕ್‌‌ ಎಂಬಾತನ ಆಫ್‌ ಮೈಸ್‌ ಅಂಡ್‌ ಮೆನ್‌ ಕೃತಿಗೆ ಸಂಬಂಧಿಸಿದ ವೆಸ್ಟ್‌ಪೋರ್ಟ್‌ ಕೌಂಟಿ ಪ್ಲೇಹೌಸ್‌‌‌‌ನ 2008ರ ನಿರ್ಮಾಣದೊಂದಿಗೆ ತನ್ನ ವೃತ್ತಿಪರ ರಂಗ ನಿರ್ದೇಶನದ ಪ್ರಥಮ ಪರಿಚಯಕ್ಕೆ ಅಡಿಯಿಡಲು ನ್ಯೂಮನ್‌ ಹೆಸರನ್ನು ನಿಯೋಜಿಸಲಾಗಿತ್ತು, ಆದರೆ ತನ್ನ ಆರೋಗ್ಯ ಸಮಸ್ಯೆಗಳನ್ನು ಮುಂದುಮಾಡುವುದರ ಮೂಲಕ ಅವನು 2008ರ ಮೇ 23ರಂದು ಈ ಕರ್ತವ್ಯದಿಂದ ಕೆಳಗಿಳಿದ.
ನ್ಯೂಮನ್‌ನ ಸಾವಿನ ನಂತರ, ಎಲ್‌'ಒಸ್ಸೆರ್‌ವಟೋರ್‌ ರೊಮಾನೊ ಎಂಬ ಇಟಲಿಯ ವೃತ್ತಪತ್ರಿಕೆಯು ನ್ಯೂಮನ್‌ನ ಲೋಕೋಪಕಾರವನ್ನು ಶ್ಲಾಘಿಸುವ ಪ್ರಕಟಣೆಯೊಂದನ್ನು ಪ್ರಕಟಿಸಿತು. "ನ್ಯೂಮನ್‌ ಓರ್ವ ಉದಾರ ಹೃದಯಿ, ಹಾಗೂ ಹಾಲಿವುಡ್‌ ನೆಲೆಗಳಲ್ಲಿ ಅಪರೂಪವಾಗಿರುವ ಘನತೆ ಮತ್ತು ಶೈಲಿಯನ್ನು ಒಳಗೊಂಡಿದ್ದ ನಟನಾಗಿದ್ದ" ಎಂದೂ ಸಹ ಈ ಪತ್ರಿಕೆಯು ವ್ಯಾಖ್ಯಾನಿಸಿತು.
ಕೆನ್ಯನ್‌ ಕಾಲೇಜಿನ ಪ್ರಸಕ್ತ 230 ದಶಲಕ್ಷ $ನಷ್ಟು ನಿಧಿ-ಸಂಗ್ರಹಣಾ ಪ್ರಚಾರಾಂದೋಲನದ ಅಂಗವಾಗಿ ಒಂದು ವಿದ್ಯಾರ್ಥಿ ವೇತನದ ನಿಧಿಯನ್ನು ಸ್ಥಾಪಿಸಲು, ನ್ಯೂಮನ್‌ ಶಾಲೆಗೆ 10 ದಶಲಕ್ಷ $ನಷ್ಟು ಹಣವನ್ನು ದೇಣಿಗೆ ನೀಡಿದ್ದನೆಂದು ಕೆನ್ಯನ್‌ ಕಾಲೇಜು 2007ರ ಜೂನ್‌ 1ರಂದು ಪ್ರಕಟಿಸಿತು. ನ್ಯೂಮನ್‌ ಮತ್ತು ವುಡ್‌ವರ್ಡ್‌ ಇಬ್ಬರೂ ಸಹ ಹಿಂದಿನ ಪ್ರಚಾರಾಂದೋಲನವೊಂದರ ಗೌರವಾರ್ಥ ಉಪಾಧ್ಯಕ್ಷರಾಗಿದ್ದರು.
ನ್ಯೂಮನ್‌'ಸ್‌ ಓನ್‌ ಎಂಬ ಆಹಾರ ಕಂಪನಿಯ ಓರ್ವ ಸಹ-ಸಂಸ್ಥಾಪಕನಾಗಿಯೂ ನ್ಯೂಮನ್‌ ತೊಡಗಿಸಿಕೊಂಡಿದ್ದ; ಈ ಕಂಪನಿಯ ನೆರವಿನಿಂದಲೇ ತೆರಿಗೆ ನಂತರದ ಎಲ್ಲಾ ಲಾಭಗಳನ್ನು ಹಾಗೂ ರಾಯಧನಗಳನ್ನು ಅನಾಥಾಶ್ರಮಕ್ಕೆ ನ್ಯೂಮನ್‌ ದೇಣಿಗೆಯಾಗಿ ನೀಡುತ್ತಿದ್ದ. 2008ರ ಅಕ್ಟೋಬರ್‌‌‌ ವೇಳೆಗೆ ಇದ್ದಂತೆ, ಈ ದಾನಗಳ ಮೊತ್ತವು 280 ದಶಲಕ್ಷ $ನಷ್ಟು ಪ್ರಮಾಣವನ್ನು ಮೀರಿಸಿದ್ದವು.
ಆಸ್ಕರ್‌ ಲೆವಂಟ್ ಬರೆದು ದಾಖಲಿಸಿರುವ ಪ್ರಕಾರ, ಹಾಲಿವುಡ್‌ಗೆ ತೆರಳುವುದಕ್ಕೋಸ್ಕರ ನ್ಯೂಯಾರ್ಕ್‌ನ್ನು ಬಿಡಲು ನ್ಯೂಮನ್‌ಗೆ ಆರಂಭದಲ್ಲಿ ಅರೆ-ಮನಸ್ಸಿತ್ತು: "ಅದು ಅತ್ಯಂತ ಪ್ರಿಯವಾದ ಕೆಲಸಕ್ಕೆ ತೀರಾ ನಿಕಟವಾಗಿದ್ದರೂ, ಅಧ್ಯಯನಕ್ಕೆ ಅಲ್ಲಿ ಸ್ಥಳವಿಲ್ಲ" ಎಂಬುದಾಗಿ ನ್ಯೂಮನ್‌ ಹೇಳುತ್ತಿದ್ದುದನ್ನು ಲೆವಂಟ್‌ ಉಲ್ಲೇಖಿಸಿದ್ದಾನೆ.
1970ರ ಏಪ್ರಿಲ್‌ 22ರಂದು ಮ್ಯಾನ್‌ಹಾಟ್ಟನ್‌‌‌ನಲ್ಲಿ ನಡೆದ ಭೂಮಿಯ ದಿನದ ಮೊದಲ ಕಾರ್ಯಕ್ರಮದಲ್ಲಿ ಅವನು ಭಾಗವಹಿಸಿದ. ಸಲಿಂಗ ಮದುವೆಯೂ ಸೇರಿದಂತೆ ಸಲಿಂಗಕಾಮಿ ಹಕ್ಕುಗಳ ಓರ್ವ ಧ್ವನಿಪೂರ್ಣ ಬೆಂಬಲಿಗನಾಗಿಯೂ ನ್ಯೂಮನ್‌ ಗುರುತಿಸಿಕೊಂಡಿದ್ದ.
ಜಾಗತಿಕ ತಾಪಮಾನ ಏರಿಕೆಯ ಕುರಿತಾಗಿ ತೀವ್ರ ಕಳವಳವನ್ನು ವ್ಯಕ್ತಪಡಿಸಿದ್ದ ನ್ಯೂಮನ್‌, ಇದರ ಒಂದು ಪರಿಹಾರೋಪಾಯವಾಗಿ ಪರಮಾಣು ಶಕ್ತಿ ಅಭಿವೃದ್ಧಿಯನ್ನು ಬೆಂಬಲಿಸಿದ.
2009ರ ಫೆಬ್ರುವರಿ 21ರಂದು ನೆವಡಾದ ಲಾಸ್‌ ವೆಗಾಸ್‌‌‌ನಲ್ಲಿ ನಡೆದ ರಾಷ್ಟ್ರೀಯ ಸಮ್ಮೇಳನದಲ್ಲಿ ಕೀರ್ತಿಭವನದಲ್ಲಿ ನ್ಯೂಮನ್‌ ಹೆಸರನ್ನು ದಾಖಲಿಸಲಾಯಿತು.
ಗೂಗಲ್ ಹೆಲ್ತ್ ಲಂಚ್‌ನ ಬಗ್ಗೆ ಮಾಹಿತಿಯನ್ನು ಒದಗಿಸಿರುವ ಒಂದು ಲೇಖನದಲ್ಲಿ ನ್ಯೂಯಾರ್ಕ್ ಟೈಮ್ಸ್ ನಿಯತಕಾಲಿಕವು ಖಾಸಗಿ ಸಮಸ್ಯೆಗಳ ಬಗ್ಗೆ ಸಮಾಲೋಚನೆಯನ್ನು ನಡೆಸಿತು ಮತ್ತು "ಒಂದು ದೊಡ್ದ ತಾಂತ್ರಿಕ ಕಂಪನಿಯಿಂದ ತಮ್ಮ ವೈಯುಕ್ತಿಕ ಆರೋಗ್ಯದ ಮಾಹಿತಿಯು ಸುರಕ್ಷಿತವಾಗಿರುವುದಿಲ್ಲ ಎಂಬ ಕಾರಣದಿಂದ ರೋಗಿಗಳು ಸ್ಪಷ್ಟವಾಗಿ ಗೂಗಲ್ ಹೆಲ್ತ್ ದಾಖಲೆಗಳನ್ನು ದೂರವಿರಿಸುತ್ತಾರೆ" ಎಂಬುದಾಗಿ ಹೇಳಿತು. ಇತರರು ಹೇಳುವುದೇನೆಂದರೆ ಗೂಗಲ್ ಹೆಲ್ತ್ ಇದು ಕಡಿಮೆಗೊಳಿಸಲ್ಪಟ್ಟ ವ್ಯಕ್ತಿಗಳ ಕ್ರಿಯೆಗಳ ಶ್ರಮದ ಕಾರಣದಿಂದಾಗಿ ಪ್ರಸ್ತುತದ "ಪೇಪರ್" ದಾಖಲೆ ವ್ಯವಸ್ಥೆಗಿಂತ ಹೆಚ್ಚು ಖಾಸಗಿಯಾಗಿರುತ್ತದೆ.
ಗೂಗಲ್ ಹೆಲ್ತ್ ಇದು ಗೂಗಲ್‌ನಿಂದ ನಡೆಸಲ್ಪಡುವ ಒಂದು ವೈಯುಕ್ತಿಕ ಆರೋಗ್ಯ ಮಾಹಿತಿ ಕೆಂದ್ರೀಕರಣ ಸೇವೆಯಾಗಿದೆ (ಇದು ಕೆಲವು ವೇಳೆ ವೈಯುಕ್ತಿಕ ಆರೊಗ್ಯ ದಾಖಲೆ ಸೇವೆಗಳು ಎಂಬುದಾಗಿಯೂ ಕರೆಯಲ್ಪಡುತ್ತದೆ). ಇದು ಗೂಗಲ್ ಬಳಕೆದಾರರಿಗೆ ತಮ್ಮ ಆರೋಗ್ಯ ದಾಖಲೆಗಳನ್ನು - ಸ್ವತಃ ಕೈಯಿಂದ ಅಥವಾ ಆರೋಗ್ಯ ಸೇವೆ ಪೂರೈಸುವ ಪಾಲುದಾರರ ಅಕೌಂಟ್‌ಗಳಿಗೆ ಲಾಗಿನ್ ಆಗುವ ಮೂಲಕ - ಸ್ವತಃ ಗೂಗಲ್ ಹೆಲ್ತ್ ವ್ಯವಸ್ಥೆಗೆ ದಾಖಲಿಸುವುದಕ್ಕೆ ಅವಕಾಶವನ್ನು ನೀಡುತ್ತದೆ, ಆ ಮೂಲಕ ಒಂದು ಕೆಂದ್ರೀಕೃತ ಗೂಗಲ್ ಹೆಲ್ತ್ ಪ್ರೊಫೈಲ್‌ ಒಳಗೆ ಪ್ರತ್ಯೇಕ ಆರೋಗ್ಯ ದಾಖಲೆಗಳನ್ನು ಸಂಭಾವ್ಯವಾಗಿ ಸಂಯೋಜಿಸುತ್ತದೆ.
ಗೂಗಲ್‌ನ ಪೋಸ್ಟ್-ಲಂಚ್ ಪ್ರತಿಕ್ರಿಯೆಗಳು ಹೇಳುವುದೇನೆಂದರೆ ಇದು ಒಂದು ಆವರಿತ ಘಟಕವಲ್ಲ, ಇದು ಭಿನ್ನವಾದ ಘಟಕವಾಗಿದೆ ಎಂಬುದು. ಕೆಲವರು ಅಂದರೆ ಝಡ್‌ಡಿ‌ನೆಟ್‌ನ ನಾಥನ್ ಮ್ಯಾಕ್‌ಫೀಟರ್‌ರಂತವರು ಇದರೆಡೆಗೆ ತುಂಬ ನಕಾರಾತ್ಮಕ ಅಭಿಪ್ರಾಯವನ್ನು ಹೊಂದಿದ್ದಾರೆ. ಫ್ರೀ/ಓಪನ್ ಸೋರ್ಸ್ ಸಾಫ್ಟ್‌ವೇರ್ ಆರೋಗ್ಯ ಕ್ರಿಯಾವಾದಿ ಫ್ರೆಡ್ ಟ್ರಾಟರ್‌ರಂತಹ ಇತರರು ಗೂಗಲ್‍ ಹೆಲ್ತ್‌ನಂತಹ ಒಂದು ವೈಯುಕ್ತಿಕ ಆರೋಗ್ಯ ದಾಖಲೆಯು ಎಚ್‌ಐ‌ಪಿಎ‌ಎ ಅಡಿಯಲ್ಲಿ ಬಂದಿದ್ದರೆ ಅದರ ಕಾರ್ಯವು ಅಸಾಧ್ಯವಾಗುತ್ತಿತ್ತು ಎಂಬುದಾಗಿ ಹೇಳಿದರು.
ಇತರ ಗೂಗಲ್ ಉತ್ಪನ್ನಗಳಂತೆ ಗೂಗಲ್ ಹೆಲ್ತ್ ತನ್ನ ಬಳಕೆದಾರರ ಬಳಕೆಗೆ ವೆಚ್ಚರಹಿತವಾಗಿದೆ. ಆದಾಗ್ಯೂ, ಇತರ ಗೂಗಲ್ ಸೇವೆಗಳಂತಲ್ಲದೇ, ಹೆಲ್ತ್ ಪ್ರಸ್ತುತದಲ್ಲಿ ಯಾವುದೇ ಜಾಹೀರಾತುಗಳನ್ನು ಒಳಗೊಂಡಿಲ್ಲ. ಗೂಗಲ್ ತನ್ನ ಈ ಸೇವೆಯಿಂದ ಹಣವನ್ನು ಗಳಿಸುವ ಯೋಜನೆಯನ್ನು ಬಹಿರಂಗಗೊಳಿಸಿಲ್ಲ, ಆದರೆ ಒಂದು ವಾಲ್ ಸ್ಟ್ರೀಟ್ ಜರ್ನಲ್ ಲೇಖನವು ಗೂಗಲ್ "ತನ್ನ ಭವಿಷ್ಯಕ್ಕಾಗಿ ಯಾವುದೇ ನಿಯಮಗಳನ್ನು ನೀಡಿಲ್ಲ" ಎಂಬುದಾಗಿ ಹೇಳುತ್ತದೆ.
ಗೂಗಲ್ ಹೆಲ್ತ್ ಇದು ಒಂದು ಆಪ್ಟ್-ಇನ್ ಸೇವೆಯಾಗಿರುತ್ತದೆ, ಅಂದರೆ ಇದು ವ್ಯಕ್ತಿಗಳ ಸ್ವಂತ ಇಚ್ಛೆಯಿಂದ ಮಾತ್ರವೇ ಮಾಹಿತಿಗಳನ್ನು ವೀಕ್ಷಿಸಬಹುದಾದ ಒಂದು ವ್ಯವಸ್ಥೆಯಾಗಿದೆ. ಇದು ಒಬ್ಬ ವ್ಯಕ್ತಿಯ ಯಾವುದೇ ವೈದ್ಯಕೀಯ ದಾಖಲೆಗಳನ್ನು ಅವನ ಅಥವಾ ಅವಳ ಬಹಿರಂಗ ಅನುಮತಿ ಅಥವಾ ಕ್ರಿಯೆಯ ಹೊರತಾಗಿ ವೀಕ್ಷಿಸುವುದಿಲ್ಲ. ಆದಾಗ್ಯೂ, ಇದು ಬಳಕೆದಾರರಿಗೆ ಇತರ ವ್ಯಕ್ತಿಗಳಿಗೆ ಪ್ರೊಫೈಲ್‌ಗಳನ್ನು ತಯಾರಿಸುವುದಕ್ಕೆ ಪ್ರೋತ್ಸಾಹಿಸುತ್ತದೆ.
ಸ್ವಯಂ ಇಚ್ಛೆಯಿಂದ ದಾಖಲಿಸಿದ ಮಾಹಿತಿಯು "ಆರೋಗ್ಯ ಸ್ಥಿತಿಗತಿಗಳು, ಔಷಧಗಳು, ಅಲರ್ಜಿಗಳು, ಮತ್ತು ಪರೀಕ್ಷೆಯ ಫಲಿತಾಂಶ"ಗಳನ್ನು ಒಳಗೊಳ್ಳುತ್ತದೆ. ಒಮ್ಮೆ ದಾಖಲಿಸಿದ ನಂತರ, ಗೂಗಲ್ ಹೆಲ್ತ್ ತನ್ನ ಬಳಕೆದಾರರಿಗೆ ಸಂಯೋಜಿತ ಆರೋಗ್ಯ ದಾಖಲೆ, ದೇಹಸ್ಥಿತಿಯ ಬಗ್ಗೆ ಮಾಹಿತಿ, ಮತ್ತು ಔಷಧಗಳು, ಸನ್ನಿವೇಶಗಳು ಮತ್ತು ಅಲರ್ಜಿಗಳ ನಡುವಣ ಸಂಭಾವ್ಯ ಪರಸ್ಪರ ಕ್ರಿಯೆಗಳ ಬಗ್ಗೆ ಎಚ್ಚರಿಸುವುದಕ್ಕೆ ಈ ಮಾಹಿತಿಗಳನ್ನು ಬಳಸಿಕೊಳ್ಳುತ್ತದೆ.
ಇದರ ಸೇವೆಯ ನಿಯಮಗಳ ಪ್ರಕಾರ, ಗೂಗಲ್ ಹೆಲ್ತ್ ಇದು ೧೯೯೬ ರ ಆರೋಗ್ಯ ವಿಮೆ ಪೋರ್ಟೆಬಿಲಿಟಿ ಮತ್ತು ಅಕೌಂಟೆಬಿಲಿಟಿ ಶಾಸನದಡಿಯಲ್ಲಿ ಒಂದು "ಆವರಿತ ಘಟಕ" ಎಂಬುದಾಗಿ ಪರಿಗಣಿಸಲ್ಪಟ್ಟಿಲ್ಲ; ಆದ್ದರಿಂದ, ಎಚ್‌ಐಪಿಎ‌ಎ ನಿಯಮಗಳು ಇದಕ್ಕೆ ಅನ್ವಯಿಸುವುದಿಲ್ಲ.
ಗೂಗಲ್ ಹೆಲ್ತ್‌ನ ಎಪಿಐ ಇದು ಸಂರಕ್ಷಣಾ ದಾಖಲೆಯ ನಿರಂತರತೆಯ ಒಂದು ಸಬ್‌ಸೆಟ್‌ನ ಮೇಲೆ ಅವಲಂಬಿತವಾಗಿದೆ.
ಕೊಡಚಾದ್ರಿ ಬೆಟ್ಟ ಸಾಲುಗಳು ಕರ್ನಾಟಕ ರಾಜ್ಯದ ಪಶ್ಚಿಮ ಘಟ್ಟಗಳ ಸಾಲಿನಲ್ಲಿ ಶಿವಮೊಗ್ಗ ಜಿಲ್ಲೆಯಲ್ಲಿ ಇವೆ. ಇದರಲ್ಲಿ ಕೊಡಚಾದ್ರಿ ಬೆಟ್ಟದ ಎತ್ತರ ಸಮುದ್ರ ಮಟ್ಟದಿಂದ ಸುಮಾರು ೧೩೪೩ ಮೀ. ಕೊಡಚಾದ್ರಿ ಬೆಟ್ಟವು ಪ್ರಸಿದ್ದ ಯಾತ್ರಾ ಸ್ಥಳವಾದ ಕೊಲ್ಲೂರು ಮೂಕಾಂಬಿಕ ದೇವಸ್ಥಾನದ ಹಿನ್ನೆಲೆಯಲ್ಲಿ ಇದ್ದು ಪ್ರಕೃತಿ ಪ್ರಿಯರಿಗೆ ಹಾಗು ಚಾರಣಿಗರಿಗೆ ಹೇಳಿ ಮಾಡಿಸಿದ ಜಾಗ. ಕೊಡಚಾದ್ರಿ ಬೆಟ್ಟ ಸಾಲುಗಳು ಮೂಕಾಂಬಿಕ ವನ್ಯ ಜೀವಿ ಅಭಯಾರಣ್ಯದ ವ್ಯಾಪ್ತಿಯಲ್ಲಿ ಬರುತ್ತದೆ.
ಕಾರಂತರ ಪ್ರಕಾರ ಕುದುರೆಮುಖ ಶಿಖರವು ಅತ್ಯಂತ ದೂರದ ಚಾರಣ, ಕುಮಾರ ಪರ್ವತವು ತುಂಬಾ ಕಠಿಣವೆನಿಸುವ ದಾರಿ; ಮತ್ತು ಕೊಡಚಾದ್ರಿಯು ಇವೆಲ್ಲಕ್ಕಿಂತಲೂ ಚಂದದ ತಾಣವಾಗಿದೆ.
ಕೊಡಚಾದ್ರಿ ಬೆಟ್ಟವನ್ನು ತಲುಪಲು ತೀರ ಕಡಿದಾದ, ಕಚ್ಚಾ ರಸ್ತೆಯ ಸೌಲಭ್ಯವಿದೆ. .ಕೊಲ್ಲೂರು, ನಿಟ್ಟೂರು, ಸಂಪೆಕಟ್ಟೆ, ಕಟ್ಟಿನಹೊಳೆ ಯಿಂದ ಜೀಪ್ ಸರ್ವಿಸ್ ಇದೆ. ಹೊಸನಗರ ತಾಲೂಕಿನ ಸಂಪೆಕಟ್ಟೆ ಕಟ್ಟಿನಹೊಳೆ ತನಕ ಟಾರ್ ರಸ್ತೆ ಇದ್ದು ನಂತರ ಕಚ್ಚಾ ರಸ್ತೆಯಲ್ಲಿ ಬೆಟ್ಟವನ್ನು ತಲುಪಬಹುದು.
ಚಾರಣ ಮಾಡಲು ಬಯಸುವವರು ಉಡುಪಿ-ಶಿವಮೊಗ್ಗ ಗಡಿಯಲ್ಲಿ ಇರುವ ನಾಗೋಡಿ ಅರಣ್ಯ ತಪಾಸಣಾ ಕೇಂದ್ರದಿಂದ ಸ್ವಲ್ಪ ಮುಂದೆ ೧೦ ಕಿ.ಮೀ ಹೋಗಿ ಗೌರಿಕೆರೆಯಲ್ಲಿ ಬಲಕ್ಕೆ ತಿರುಗಿ ಸುಮಾರು ೫ ಕಿ.ಮೀ ಮಣ್ಣಿನ ರಸ್ತೆಯಲ್ಲಿ ಸಾಗಿದರೆ ಅಲ್ಲಿ ಸಿಗುವ ಕಟ್ಟಿನಹೊಳೆ ಬಳಿಯಿಂದ ಚಾರಣ ಮಾಡಬಹುದು. ಶಿವಮೊಗ್ಗ-ಹೊಸನಗರ ಕಡೆಯಿಂದ ಬಂದಲ್ಲಿ ಚಿಕ್ಕಪೇಟೆ ನಗರದಲ್ಲಿ ಬಲಕ್ಕೆ ತಿರುಗಿ ೧೫ ಕಿ.ಮೀ ಸಾಗಿದರೆ ಸಂಪೆಕಟ್ಟೆ, ಅಲ್ಲಿಂದ ಎಡಕ್ಕೆ ತಿರುಗಿ ೮ ಕಿ.ಮೀ ಸಾಗಿದಾಗ ಕಟ್ಟಿನಹೊಳೆ ಸಿಗುವುದು.
ಕಟ್ಟಿನಹೊಳೆಯಿಂದ ರಸ್ತೆಯ ಮೂಲಕ ಅಥವಾ ಹಿಡ್ಲುಮನೆ ಪಾಲ್ಸ್ ದಾರಿಯ ಮೂಲಕ ಕೊಡಚಾದ್ರಿ
ಕೊಡಚಾದ್ರಿಗೆ ಪುರಾತನ ಕಾಲದಿಂದಲೂ ಜನರು ಯಾತ್ರೆ ಹೋಗುತ್ತಿದ್ದರು. ಇಲ್ಲಿಗೆ ಸಮೀಪದ ನಗರ ಹತ್ತಿರದ ನಿಲಸಕಲ್ಲು ಎಂಬಲ್ಲಿ ನವ ಶಿಲಾಯುಗದ ಕಾಲದ ನಿಲುವುಗಲ್ಲುಗಳ ಸಾಲುಗಳನ್ನು ಗಮನಿಸಿದರೆ, ಈ ಸುತ್ತಲಿನ ಪ್ರದೇಶದಲ್ಲಿ ಕನಿಷ್ಟ ಮೂರು ಸಾವಿರ ವರುಷಗಳಿಂದ ಜನವಸತಿ ಇರಬೇಕು ಎನಿಸುತ್ತದೆ. ಕೊಡಚಾದ್ರಿಯಲ್ಲಿ ಪುರಾತನ ಜನವಸತಿ ಇದ್ದ ಕುರುಹು ಇನ್ನೂ ಪತ್ತೆಯಾಗಿಲ್ಲವಾದರೂ, ಕ್ರಿ.ಶ. ಏಳನೆಯ ಶತಮಾನದಲ್ಲಿ ಶಂಕರಾಚಾರ್ಯರು ಕೊಡಚಾದ್ರಿಗೆ ಭೇಟಿ ಕೊಟ್ಟಿದ್ದರು ಎನ್ನಲಾಗಿದ್ದು, ಇಲ್ಲಿದ್ದ ಮೂಲ ಮೂಕಾಂಬಿಕೆಯನ್ನು ಪರ್ವತದ ತಳದಲ್ಲಿರುವ ಕೊಲ್ಲೂರಿನಲ್ಲಿ ಪ್ರತಿಷ್ಟೆ ಮಾಡಿದರು ಎಂದು ಕೊಲ್ಲೂರಿನ ಸ್ಥಳಪುರಾಣ ಹೇಳುತ್ತದೆ. ಕೊಡಚಾದ್ರಿಗೆ ನೂರಾರು ವರುಷಗಳಿಂದ ಜನರು ಯಾತ್ರೆಯರೂಪದಲ್ಲಿ ಚಾರಣ ಹೋಗುತ್ತಿದ್ದುದು ಸಹಜವಾಗಿದೆ. ಶಿಖರದ ಹತ್ತಿರವಿರುವ ಮೂಲ ಮೂಕಾಂಬಿಕ ದೇವಾಲಯವೂ ಸಹ ಸಾಕಷ್ಟು ಪುರಾತನವಾದದ್ದು. ಈ ದೇವಾಲಯದ ಬಳಿ ಇರುವ ಸುಮಾರು ೪೦ ಅಡಿ ಎತ್ತರದ ಕಬ್ಬಿಣದ ಕಂಬವು, ಮೂಕಾಸುರನನ್ನು ವಧಿಸಲು ದೇವಿ ಉಪಯೋಗಿಸಿದ ತ್ರಿಶೂಲ ಎಂದು ಸ್ಥಳೀಯರು ಹೇಳುತ್ತಾರೆ. ಇದು ಪುರಾತನ ವಿಧಾನಗಳಿಂದ ತಯಾರಾದ ಕಬ್ಬಿಣ ಎಂದು ಸಂಶೋಧನೆಗಳಿಂದ ಪತ್ತೆಯಾಗಿದೆ.
ಕೊಡಚಾದ್ರಿಯ ಸುತ್ತ ಮುತ್ತ ಇರುವುದು ಸಹ್ಯಾದ್ರಿಯ ವಿಶಿಷ್ಟ ನಿತ್ಯ ಹರಿದ್ವರ್ಣ ಅರಣ್ಯ. ಭಾರತದ ಅತಿ ಹೆಚ್ಚು ಮಳೆ ಬೀಳುವ ಈ ಪರ್ವತ ಶ್ರೇಣಿಯಲ್ಲಿ ಬೆಳೆದಿರುವ ಮಳೆಕಾಡು ತನ್ನದೇ ಆದ ವ್ಯಕ್ತಿತ್ವವನ್ನು ಹೊಂದಿದೆ ಎಂದರೂ ತಪ್ಪಾಗದು. ಕೊಡಚಾದ್ರಿಯ ತುದಿಯಲ್ಲಿ ನಿಂತು ನೋಡಿದರೆ, ನಾಲ್ಕೂದಿಕ್ಕಿನಲ್ಲಿ ನಿಬಿಡಾರಣ್ಯವು ಅಲೆ ಅಲೆಯಂತೆ ಹರಡಿರುವ ದೃಶ್ಯ ಕಾಣುತ್ತದೆ. ಕೊಡಚಾದ್ರಿ ಇರುವ ಜಿಲ್ಲೆಯಲ್ಲೇ ಹುಟ್ಟಿ ಬೆಳೆದ ಕವಿ ಕುವೆಂಪು ತಮ್ಮ ಒಂದು ಕವನದಲ್ಲಿ ಹೇಳಿದಂತೆ, "ಹಸುರಿತ್ತಲ್, ಹಸುರತ್ತಲ್, ಹಸುರೆತ್ತಲ್, ಕಡಲಿನಲಿ" ಎಂಬ ಸಾಲು ನೆನಪಾಗುವ ತಾಣ ಕೊಡಚಾದ್ರಿ.
ಅಗ ೧೩೦೫ ರಲ್ಲಿ ಫ್ರಾನ್ಸ ನಲ್ಲಿನ ಪೋಪ್ ಕ್ಲೆಮೆಂಟ್ ಟೆಂಪ್ಲರ್ ಗ್ರಾಂಡ್ ಮಾಸ್ಟರ್ ಜಾಕ್ವೆಸ್ ಡೆ ಮೊಲೆಯ್ ಮತ್ತು ಹಾಸ್ಪಿಟಲ್ಲರ್ ಗ್ರಾಂಡ್ ಮಾಸ್ಟರ್ ಫುಲ್ಕ್ ಡೆ ವಿಲ್ಲಾರೆಟ್ ಗೆ ಪತ್ರ ಬರೆದು ನೀವಿಬ್ಬರೂ ಒಟ್ಟಾಗುವಂತೆ ತಿಳಿಸಿದರು. ಇವರಿಬ್ಬರಲ್ಲಿಯೂ ಯಾರೂ ಈ ವಿಚಾರಕ್ಕೆ ಕಿವಿಗೊಡಲಿಲ್ಲ.ನಂತರ ಇಬ್ಬರೂ ಗ್ರಾಂಡ್ ಮಾಸ್ಟರ್ಸ್ ಗಳನ್ನು ೧೩೦೬ ರಲ್ಲಿ ಈ ವಿಷಯದ ಚರ್ಚೆಗಾಗಿ ಫ್ರಾನ್ಸ್ ಗೆ ಕರೆಸಲಾಯಿತು. ಡೆ ಮೊಲಯ್ ೧೩೦೭ ರ ಆರಂಭದಲ್ಲಿ ಇಲ್ಲಿಗೆ ಬಂದ ಆದರೆ ಡೆ ವಿಲ್ಲಾರೆಟ್ ಹಲವಾರು ತಿಂಗಳ ವಿಳಂಬ ಮಾಡಿದ. ಈ ಕಾಯುವ ಸಂದರ್ಭದಲ್ಲ್ಲಿ ಡೆ ಮೊಲಯ್ ಮತ್ತು ಕ್ಲೆಮೆಂಟ್ ಟೆಂಪ್ಲರ್ ನಿಂದ ಹೊರಹಾಕಿದ ಎರಡು ವರ್ಷಗಳ ಅವಧಿಯ ನಂತರದ ವಿದ್ಯಮಾನಗಳನ್ನು ಹರ್ಚಿಸಿದರು. ಆದರೆ ಸಾಮಾನ್ಯವಾಗಿ ನೋಡಿದರೆ ಈ ಆಪಾದನೆಗಳು ತಪ್ಪಾಗಿದ್ದವು.ಅದಕ್ಕಾಗಿ ಕ್ಲೆಮೆಂಟ್, ರಾಜನಾದ ಫ್ರಾನ್ಸನ ಫಿಲಿಪ್ ರಿಗೆ ಒಂದು ಲಿಖಿತ ಬರಹ ಕಳಿಸಿ ಈ ತನಿಖೆಯಲ್ಲಿ ನೆರವಾಗುವಂತೆ ಕೋರಿದರು. ರಾಜ ಫಿಲಿಪ್ ಈಗಾಗಲೇ ಋಣಭಾರಕ್ಕೆ ಒಳಗಾಗಿದ್ದ,ಟೆಂಪ್ಲರ್ ಗಳ ಜೊತೆಯಲ್ಲಿನ ಇಂಗ್ಲಿಷ್ ರೊಂದಿಗಿನ ಯುದ್ದದಲ್ಲಿ,ಆದ್ದರಿಂದ ಆತ ತನ್ನದೇ ಆದ ಉದ್ದೇಶಗಳಿಂದ ಆತ ಹಿಂದುಳಿಯಲು ನಿರ್ಧರಿಸಿದ. ಆದ್ದರಿಂದ ಆತ ತನ್ನ ವಿರುದ್ದದ ಕಾರ್ಯಾಚರಣೆಯ ಚರ್ಚ್ ಆಜ್ಞೆಯನ್ನು ಹಿಂತೆಗೆಯಲು ಒತ್ತಡ ಹೇರಲಾರಂಭಿಸಿದ.ತನ್ನದೇ ಆದ ಋಣಭಾರದಿಂದ ಆತ ಬಿಡುಗಡೆಗೆ ಯತ್ನಿಸಿದ.
ಫಿಲಿಪ್ ರಿಂದ ಹೆಚ್ಚು ವಿವರದ ಮಾಹಿತಿ ನಂತರ ಪೋಪ್ ಕ್ಲೆಮೆಂಟ್ ಆಗ ಪಾಪಲ್ ಶಾಸನ ಪಾಸ್ಟೊರಲಿಸ್ ಪ್ರಾಯೀನೆಂಟಿಶಿಯಾ ವನ್ನು ನವೆಂಬರ್ ೨೨ ರಲ್ಲಿ ೧೩೦೭ ರಲ್ಲಿ ನೀಡಲಾಯಿತು.ಯುರೊಪ್ ನಲ್ಲಿರುವ ಎಲ್ಲಾ ಕ್ರಿಸ್ತಿಯನ್ ಮಠಗಳು ಈ ಟೆಂಪ್ಲರ್ ಗಳನ್ನು ಬಂಧಿಸುವಂತೆ ಆದೇಶ ನೀಡಿದರು.
ಈ ಟೆಂಪ್ಲರ್ ಗಳ ತಂಡವು ತಮ್ಮ ಸ್ಥಾನವನ್ನು ಅನಿವಾರ್ಯವಾಗಿ ಉತ್ತರದೆಡೆಗೆ ಬದಲಿಸಬೇಕಾಯಿತು.ಅಂದರೆ ಸಮುದ್ರ ತಟ ಪ್ರದೇಶ ಎಕ್ರೆ ಗೆ,ಇದನ್ನು ಅವರು ಮುಂದಿನ ಶತಮಾನದ ಕಾಲದವರೆಗೂ ತಮ್ಮ ಸ್ವಾಧೀನದಲ್ಲಿಟ್ಟುಕೊಂಡಿದ್ದರು. ಆದರೆ ಅವರು ೧೨೯೧ ರಲ್ಲಿ ಅದನ್ನೂ ಕಳೆದುಕೊಂಡರು.ಅವರ ಮೊದಲ ಪ್ರದೇಶದ ಹಿಡಿತಗಳನ್ನು ಸಡಿಲಿಸಬೇಕಾಯಿತು.ಟೊರ್ಟೊಸಾ (ಸದ್ಯ ಇದು ಸಿರಿಯಾ ಮತ್ತು ಆಟ್ಲಿಟ್ ಆಗಿದೆ. ನಂತರ ಅವರ ಪ್ರಧಾನ ಕಚೇರಿಯನ್ನು ಸೈಪ್ರಸ್ ದ್ವೀಪದ ಲಿಮಾಸೊಲ್ ಗೆ ವರ್ಗಾಯಿಸಿದರು.ಅವರು ತಮ್ಮ ಸೈನ್ಯ ಠಾಣೆಯನ್ನು ಟೊರ್ಟಾಸ್ ಕರಾವಳಿ ಎದುರಿಗಿನ ಸಣ್ಣದಾದ ಅರ್ವಡ್ ದ್ವೀಪದಲ್ಲಿ ನೆಲೆಗೊಳಿಸಿದರು. ಸುಮಾರು ೧೩೦೦ ನಲ್ಲಿ ಅರ್ವದ್ ನಲ್ಲಿನ ಮಂಗೊಲ್ ಸೈನಿಕರೊಂದಿಗೆ ಅವರ ಮಿಲಿಟರಿ ಸಹಕಾರ ಆರಂಭವಾಯಿತು. ನಂತರ ೧೩೦೨ ಅಥವಾ ೧೩೦೩ ನಲ್ಲಿ ಟೆಂಪ್ಲರ್ ಗಳು ದ್ವೀಪವನ್ನು ಈಜಿಪ್ತಿಯನ್ ಮಮ್ಲುಕ್ಸ ಗಳಿಗೆ ಸೀಜ್ ಆಫ್ ಅರ್ವರ್ದ್ ಘಟನೆಯಲ್ಲಿ ಕಳೆದುಕೊಂಡರು. ಈ ದ್ವೀಪ ಹೋದ ನಂತರ ಈ ಕಾಳಗ ಯೋಧರು ಪವಿತ್ರ ಭೂಮಿಯಲ್ಲಿನ ತಮ್ಮ ಒಂದೇ ಒಂದು ಪಾದದಷ್ಟು ಜಾಗ ಉಳಿಸಿಕೊಂಡರು.
ಟೆಂಪ್ಲರ್ ಗಳ ಆಪಾದನೆ ಮತ್ತು ಮುಗ್ಧತೆಯನ್ನು ಕಂಡು ಹಿಡಿಯಲು ಅದರ ನಿರ್ಧಾರಕ್ಕೆ ಪೋಪ್ ಕ್ಲೆಮೆಂಟ್ ವಿಚಾರಣೆಗೆ ಕರೆ ನೀಡಿದರು.ಅಧಿಕೃತ ತನಿಖಾಧಿಕಾರಿಗಳ ವಿಚಾರಣೆ ನಂತರ ಹಲವಾರು ಟೆಂಪ್ಲರ್ ಗಳನ್ನು ಹಿಂಸೆಗೆ ಗುರಿಪಡಿಸಲಾಯಿತು. ಕೆಲವರು ಕಾನೂನುಬದ್ದವಾಗಿ ತಮ್ಮ ಪ್ರಕರಣಗಳಿಗೆ ನಡೆದ ವಿಚಾರಣೆಗಳಲ್ಲಿ ರಕ್ಷಣಾತ್ಮಕ ಅನುಭವಿಗಳನ್ನು ಹೊಂದಿದ್ದರು.ಆದರೆ ೧೩೧೦ ರಲ್ಲಿ ಫಿಲಿಪ್ ಈ ಘಟನಾ ಕ್ರಮಗಳನ್ನು ಸ್ಥಗಿತಗೊಳಿಸಿದರು,ಈ ಹಿಂದಿನ ಒತ್ತಾಯದ ಆಪಾದನೆ ಒಪ್ಪಿಗೆಗೆ ಡಜನ್ನಗಟ್ಟಲೆ ಟೆಂಪ್ಲರ್ ಗಳನ್ನು ಪ್ಯಾರಿಸ್ ನಲ್ಲಿ ದಹಿಸಿ ಹತ್ಯೆ ಮಾಡಲಾಯಿತು.
ಫಿಲಿಪ್ ತನ್ನ ಇಚ್ಛೆಗಳನ್ನು ಈಡೇರಿಸದಿದ್ದರೆ ಪೋಪ್ ಅವರಿಗೆ ತನ್ನ ಮಿಲಿಟರಿ ಕಾರ್ಯಾಚರಣೆ ಬಗ್ಗೆ ಬೆದರಿಕೆ ಹಾಕುತ್ತಾರೆ.ನಂತರ ಪೋಪ್ ಕ್ಲೆಮೆಂಟ್ ಈ ಆದೇಶವನ್ನು ರದ್ದುಗೊಳಿಸುತ್ತಾರೆ.ಜನಸಾಮಾನ್ಯರಲ್ಲಿ ಇದು ವಿಭಿನ್ನ ಅಭಿಪ್ರಾಯಗಳನ್ನು ಮೂಡಿಸುತ್ತದೆ. ನಂತರ ಕೌನ್ಸಿಲ್ ಆಫ್ ವಿಯೆನೆ ಯಲ್ಲಿ ೧೩೧೨ ರ ಹೊತ್ತಿಗೆ ಪಾಪಲ ಶಾಸನಗಳ ಸರಣಿ ಬಿಡುಗಡೆ ಮಾಡಿದರು.ಇದರಲ್ಲಿ ವೊಕ್ಸ್ ಇನ್ ಎಕ್ಸೆಲ್ಸೊ ,ಇದು ಅಧಿಕೃತವಾಗಿ ಈ ಆದೇಶವನ್ನು ವಿಸರ್ಜಿಸಿತು.ಅಲ್ಲದೇ ಆಡ್ ಪ್ರೊವಿಡಮ್ ಶಾಸನವು ಬಹಳಷ್ಟು ಟೆಂಪ್ಲರ್ ಗಳ ಆಸ್ತಿಗಳು ಹಾಸ್ಪಿಟಲ್ಲರ್ಸ್ ಗೆ ವರ್ಗಾವಣೆಯಾಯಿತು.